qundao/data-zh-poetry huggingface dataset:
风雨像生货郎旦·柳叶儿
作者：无名氏
朝代：元

你道他为甚来眉峰暗锁？则要我庆新亲茶饭张罗。
（云）李彦和，他那伙亲眷，我都认的。
（李彦和云）可是那几个？（正旦唱）都是些胡姑姑假姨姨厅堂上坐。
待着我供玉馔，饮金波，可不道谁扶侍你姐姐哥哥？。
风雨像生货郎旦·梁州第七
作者：无名氏
朝代：元

正遇着美遨游融和的天气，更兼着没烦恼丰稔的年时。
有谁人不想快平生志。
都只待高张绣幕，都只待烂醉金卮。
我本是穷乡寡妇，没甚的艳色矫姿。
又不会卖风流弄粉调脂，又不会按宫商品竹弹丝。
无过是赶几处沸腾腾热闹场儿，摇几下桑琅琅蛇皮鼓儿，唱几句韵悠悠信口腔儿。
一诗，一词。
都是些人间新近希奇事，扭捏来无诠次。
倒也会动的人心谐的耳，都一般喜笑孜孜。
风雨像生货郎旦·正宫/端正好
作者：无名氏
朝代：元

口角头饿成疮，脚心里踏成趼，行一步似火燎油煎。
记的那洛河岸一似亡家犬，拿住俺将麻绳缠。
风雨像生货郎旦·步步娇
作者：无名氏
朝代：元

送的我背井离乡遭灾勾，这贱才敢道辞生受。
断不得哄汉子的口，都是些即世求食鬼狐犹。
（外旦云）我几曾在黑地行走，教我受这般的苦也。
（副旦云）你道你不曾黑地里行呵，（唱）咱如今顾不得你脸儿羞，（云）你也曾悬着名姓，靠着房门，你也曾卖嘴料舌，推天抢地，你也曾挟着毡被，挑着灯球。
（唱）可也曾半夜里当祗候。
风雨像生货郎旦·殿前欢
作者：无名氏
朝代：元

这一片水悠悠，急忙里觅不出钓鱼舟。
虚飘飘恩爱难成就，怕不的锦鸳鸯立化做轻鸥。
他、他、他，趁西风卒未休，把你来推落在水中浮，（外旦云）他自吃醉了，这等脚高步低，立也立不住，干我甚么事，说我推他？要你来嚼舌！（副旦唱）抵多少酒淹湿春衫袖。
（李彦和云）这里水浅，自过去了罢。
（副旦唱）现淹的眼黄眼黑，你尚兀自东见东流。
（净扮梢公上，云）官人，娘子，我这里是摆渡的船，你每快上来。
（外旦和净打手势科）（副旦云）哥哥，你休上船去。
这婆娘眼脑不好，敢是他约着的汉子哩！（做扯李科）（李彦和云）你放手，不妨事。
我上的这船来，自有分晓。
（净推李下河）（副旦扯住净）（净勒杀副旦科）（丑扮梢公上救，喊云）拿住这杀人贼！（副旦揪住丑云）有杀人贼！（净同外旦走斗）（丑云）苦也娘子，不干我事。
勒杀你的是那个梢公，他走了也。
我是来救你的，你休认差了也。
（副旦唱）。
风雨像生货郎旦·沽美酒
作者：无名氏
朝代：元

逞末浪不即留，只管里卖风流，看他这天淡云开雨乍收。
可便去寻一个宿头，觅一碗浆水饭润咱喉。
风雨像生货郎旦·混江龙
作者：无名氏
朝代：元

到晚来早些来个，直至那玉壶传点二更过。
（李彦和云）大嫂，你可怜见，我实不相瞒，这妇人他一心待要嫁我哩。
（正旦唱）你教我可怜见，你待敢是无奈之何。
你比着东晋谢安才艺浅，比着江州司马泪痕多，也只为婚姻事成抛躲。
劝不醒痴迷楚子，直要娶薄幸巫娥。
风雨像生货郎旦·滚绣球
作者：无名氏
朝代：元

见一个旋风儿在这榆柳园，古道边，足律律往来打转，刮的些纸钱灰飞到跟前。
是神祗，是圣贤，你也好随时呈变，居庙堂索受香烟。
可知道今世里令史每都挝钞，和这古庙里泥神也爱钱，怎能勾达道升仙？。
风雨像生货郎旦·煞尾
作者：无名氏
朝代：元

我只道他州他府潜逃匿，今世今生没见期。
又谁知冤家偏撞着冤家对。
（净云）原来这就是李春郎，这就是张三姑。
当日勒他不死，就该有今日的晦气了。
（做叩头科，云）大人，可怜见，饶了我老头儿罢。
这都是我少年间不晓事，做这等勾当。
如今老了，一口长斋，只是念佛。
不要说杀人，便是苍蝇也不敢拍杀一个。
况是你一家老小现在，我当真谋杀了那一个来？可怜见，放赦了老头儿罢。
（外旦云）你这叫化头，讨饶怎的？我和你开着眼做，合着眼受，不如早早死了，生则同衾，死则共穴，在黄泉底下，做一对永远夫妻，有甚么不快活？（副旦唱）你也再没的怨谁，我也断没的饶伊。
（小末斩净、外旦科，下）（副旦唱）要与那亡过的娘亲现报在我眼儿里。
（李彦和云）今日个天赐俺父子重完，合当杀羊造酒，做个庆喜的筵席。
孩儿，你听者。
（词云）这都是我少年间误作差为，娶匪妓当局者迷。
一碗饭二匙难并，气死我儿女夫妻。
泼烟花盗财放火，与奸夫背地偷期。
扮船家阴图害命，整十载财散人离。
又谁知苍天有眼，偏争他来早来迟。
到今日冤冤相报，解愁眉顿作欢眉。
喜骨肉团圆聚会，理当做庆贺筵席。
风雨像生货郎旦·赚煞
作者：无名氏
朝代：元

气勃勃堵住我喉咙，骨噜噜潮上痰涎沫。
气的我死没腾软瘫做一垛，拘不定精神衣怎脱，四肢沉寸步难那。
若非是小孤撮，叫我一声娘呵，兀的不怨恨冲天气杀我。
你没事把我救活，可也合自知其过，你守着业尸骸学庄子鼓盆歌。
（死科，下）（李彦和悲科，云）我那大嫂也！（外旦云）李彦和，你张着口号甚的？有便置，没便弃。
（李彦和云）这是甚么说话！大嫂亡逝已过，便须高原选地，破木造棺，埋殡他入土。
大嫂，只被你痛杀我也！（下）（外旦云）这也是我脚迹儿好处，一入门先妨杀了他大老婆，何等自在，何等快活。
那李彦和虽然娶了我，不知我心下只不喜他。
想那魏邦彦，这些时也来家了。
我如今暗地里央着人去，与他说知，这早晚敢待来也。
（净上，云）自家魏邦彦的便是。
前月打差便去，叵耐张玉娥无礼，投到我来家，早嫁了别人。
如今又使人来寻我，不知有甚么事？我见他去，此间就是。
家里有人么？（外旦出见净科，云）你来家里来。
（净云）敢不中么？（外旦云）不妨事。
（净云）你嫁了人唤我怎的？（外旦云）我和你有说的话。
（净云）有甚么说话？（外旦取砌末付净科，云）我虽是嫁了他，心中只是想着你。
我如今收拾些金银财宝，悄地交付了你，可便先到洛河边，寻下一只小船。
等着我在家点起一把火，烧了他房子，俺同他躲到洛河边，你便假做梢公，载俺上船。
到的河中间，你将李彦和推在河里，把三姑和那小厮，也都勒死了，咱两个长远做夫妻，可不好那？（净云）你那是我老婆，就是我的娘哩。
我先去在洛河边等你，明日早些儿来。
（下）（外旦云）魏邦彦去了也。
我如今不免点火去。
在这房后边，放起火来。
（诗云）那怕他物盛财丰，顷刻间早已成空。
这一把无情毒火，岂非是没毛大虫？（下）。
风雨像生货郎旦·转调货郎儿
作者：无名氏
朝代：元

也不唱韩元帅偷营劫寨，也不唱汉司马陈言献策，也不唱巫娥云雨楚阳台。
也不唱梁山伯，也不唱祝英台。
（小末云）你可唱甚么那？（副旦唱）只唱那娶小妇的长安李秀才。
风雨像生货郎旦·那咤令
作者：无名氏
朝代：元

休信那黑心肠的玉娥，他每便乔趋抢取撮，休犯着黄蘖肚小么。
数量着哝过，紧忙里做作，似蝎子的老婆。
你便有洛阳田，平阳果，钞广银多。
风雨像生货郎旦·随尾
作者：无名氏
朝代：元

袄庙火，宿世缘，牵牛织女长生愿。
多管为残花几片，误刘晨迷入武陵源。
（同下）。
风雨像生货郎旦·雁儿落
作者：无名氏
朝代：元

只管里絮叨叨没了收，气扑扑寻敌斗。
有多少家乔断案，只是骂贼禽兽。
风雨像生货郎旦·鸳鸯尾煞
作者：无名氏
朝代：元

乞与你不痛亲父母行施恩厚，我扶侍义养儿使长多生受。
你途路上驱驰，我村疃里淹留。
畅道你父亲此地身亡，你是必牢记着这日头。
大厮八做个周年，分甚么前和后。
那时节遥望着西楼，与你爷烧一陌儿纸，看一卷儿经，奠一杯儿酒。
（同孛老下）（孤云）那老儿领着妇人去了。
老夫也引着这孩儿抱上马，还我私宅中去来。
（下）（丑哭科，云）好苦恼子也！只一个妇人，领着个小的，几乎被人勒杀。
恰好撞见我，我救了他性命。
他又把这个小的卖与那个官人，那个官人又将他那个小的领着去了。
这等孤孤凄凄，怎教我不要伤感？（做跌倒起科，云）呸！可干我甚么事？（诗云）随他自卖男，随他自认女。
我只去做梢公，不管风和雨。
（下）。
风雨像生货郎旦·鹊踏枝
作者：无名氏
朝代：元

有时节典了庄科，准了绫罗；铜斗儿家私，恰做了落叶辞柯。
那其间便是你郑孔目风流结果，只落得酷寒亭刚留下一个萧娥。
马氏铁券谶
作者：无名氏
朝代：元

至元十五六，狗儿坏我屋。
驻马听
作者：无名氏
朝代：元

蝶亻愁蜂亻孱，芳草天涯春事晚。莺慷燕懒，杏花帘幕雨声寒。秦楼寂寞玉箫闲，楚台容易朝云散。
乍离别经这番，恁般懊恼谁曾惯。
驻马听
作者：无名氏
朝代：元

鬼病淹留，白发相如岂耐愁。泪痕依旧，青衫司马不禁秋。锦橙香绽露金柔，丹枫叶落霜红皱。
俺倦凝眸，别离咫尺重阳又。
驻马听·多绪多情，病身躯憔悴损；闲愁闲闷，将柳带结同心。瘦岩岩宽
作者：无名氏
朝代：元

褪了绛绡裙，羞答答恐怕他邻姬问。
若道伤春，今年更比年时甚。
驻马听·无题
作者：无名氏
朝代：元

月小潮平。红蓼滩头秋水冷。天空云净。夕阳江上乱峰青。一蓑全却子陵名。五湖救了鸱夷命。尘劳事不听。龙蛇一任相吞并。
驻马听·蝶亻愁蜂亻孱，芳草天涯春事晚。莺慷燕懒，杏花帘幕雨声寒。
作者：无名氏
朝代：元

秦楼寂寞玉箫闲，楚台容易朝云散。
乍离别经这番，恁般懊恼谁曾惯。
驻马听·行的是调息绵绵，呼吸风云有后先。比及得三宫升变，九还七返
作者：无名氏
朝代：元

妙中玄。
驾河车搬运走如烟，化清风直至金公院。
若要道心坚，黄河浪滚泥丸转。
驻马听·锦阵里争先，紧卷旗幡不再展；花营中挑战，劳拴意马与心猿。
作者：无名氏
朝代：元

降书执写纳君前，唇枪舌剑难施展。
参破脱空禅，早抽头索甚他人劝。
驻马听·鬼病淹留，白发相如岂耐愁。泪痕依旧，青衫司马不禁秋。锦橙
作者：无名氏
朝代：元

香绽露金柔，丹枫叶落霜红皱。
俺倦凝眸，别离咫尺重阳又。
驻马听·黄诏奢豪，桑木剑熬乏古定刀；双郎穷薄，纸糊锹撅了点刚锹。
作者：无名氏
朝代：元

怕不待争锋取债恋多娇，又索书名画字寻人保。
枉徒劳，供钱买笑教人笑。
骂玉郎·一篝灯下ド佳酝，身趔趄，醉醺醺，高歌细和沧浪韵。全不受利
作者：无名氏
朝代：元

名拘，那里将兴亡记？把什么荣枯问？。
鬼三台
作者：无名氏
朝代：元

也是我前生业，今世里填还彻，一寸愁肠千万结。想啼痕一点点尽成血，越教人哽噎。
本待要宁宁帖帖刚睡些，怎禁那啾啾唧唧蛩韵切。
觉来时宝鼎烟消，铜壶漏绝。
鬼三台·也是我前生业，今世里填还彻，一寸愁肠千万结。想啼痕一点点
作者：无名氏
朝代：元

尽成血，越教人哽噎。
本待要宁宁帖帖刚睡些，怎禁那啾啾唧唧蛩韵切。
觉来时宝鼎烟消，铜壶漏绝。
鱼游春水
作者：无名氏
朝代：元
体裁：曲

角儿门关。夜香残。空著人直等到更阑。他今夜不来呵咱身上慢。闪的我孤单。孤单不曾惯。鲛绡泪不乾。
鲁智深喜赏黄花峪·仙吕/点绛唇
作者：无名氏
朝代：元

九月重阳，暮秋霜降，闲云住。
满目山光，对景堪游赏。
鲁智深喜赏黄花峪·倘秀才
作者：无名氏
朝代：元

我则见水围着人家一簇，中间里叠成一道旱路，则听，则听的狗儿咬各邦捣碓处。
我这里担着零碎，践程途，我与你觅去。
鲁智深喜赏黄花峪·倘秀才
作者：无名氏
朝代：元

我这里见姐姐忙道好处，（云）好人家，好家法，恶人家，恶举动，他也不慌不忙。
（唱）他那里掩着袂，货郎儿万福。
他那里荒唤个万福，我这里问姐姐商量你可也买甚么物。
（旦云）你卖的是那几件儿物件？你数与我听。
（正末唱）我这里一一说，从头初，听货郎儿细数。
鲁智深喜赏黄花峪·倘秀才
作者：无名氏
朝代：元

那秀才济州人氏，姓刘，名甚么庆甫？（旦云）他媳妇是谁？（正末唱）他媳妇姓李，（旦云）哥哥，是李甚么？（正末云）我把来忘了，我试想者。
（唱）小名唤做甚么幼奴？（旦云）他正是我的丈夫。
（正末云）你好爱便宜，赶着货郎叫丈夫。
（旦云）那秀才是我的丈夫。
（正末唱）兀那秀才原来是你的丈夫，（旦云）阿，好烦恼人也呵！（正末唱）你可道莫烦恼莫啼哭，我与你做主。
鲁智深喜赏黄花峪·刮地风
作者：无名氏
朝代：元

你性命当风秉蜡烛，俺似水上浮沤。
病羊儿落在屠家手，咱两个怎肯平休？这厮更胡寻歹斗，故来承头。
（蔡净云）打杀我也！寺里和尚，都来救我。
（正末唱）怕有那寺院中埋伏着，您都来答救。
我着这莽拳头，向这厮嘴缝上丢。
泼水难收，则一拳打你个翻筋斗，来叫爹爹的呵休。
鲁智深喜赏黄花峪·南吕/一枝花
作者：无名氏
朝代：元

俺哥哥传将令三四番，可怎生无一个承头的？这一个燕青将面劈，那一个杨志头低。
那里也大胆姜维，问着呵一个个缄口无人言对，你可便怕相持对垒。
（云）似恁的呵。
（唱）你可便枉住在梁山，兀的不辱没杀俺哥哥保义。
鲁智深喜赏黄花峪·古水仙子
作者：无名氏
朝代：元

那那女艳羞，你拆散了他鸾交和凤友。
待飞来难飞，待走来怎走？身躯似不缆舟，炎腾腾水上浇油。
一只手便把衣领揪，一只手捂住衣和袖，滴溜扑摔翻一个肉春牛。
鲁智深喜赏黄花峪·哭皇天
作者：无名氏
朝代：元

莫不是再生下张车骑？（宋江云）张车骑是张飞，这个人义利害似他。
（正末唱）莫不是重生下胡敬德？（宋江云）尉迟敬德也不如他。
（正末云）哥也，张飞比他如何？（宋江云）张飞不如他。
（正末云）敬德比他如何？（宋江云）也不如他。
（正末云）哥，您兄弟比他如何？（宋江云）你也不如他。
（正末唱）阿，恼的我磕叉叉斧砍人，（宋江云）俺这里敲牛宰马，做个庆喜的筵席。
（正末唱）你则待稳拍做筵席。
（宋江云）山儿，你怎生强嘴也那？（正末唱）不是李山儿便强嘴，（云）哥也，您兄弟有功劳来也。
（宋江云）你有甚么功劳？（正末唱）小可如我郓州东平府带着枷披着锁，我跳三层家那死囚牢，比那时节更省我些气力。
（宋江云）你三日不杀人呵呢？（正末云）我三日不杀人呵。
（唱）我浑身上下拘系，（宋江云）三日不放火呢？（正末云）我三日不放火呵。
（唱）倚着那石墙下呵盹睡。
（宋江云）我哄他者。
山儿，我着你杀人。
（正末唱）。
鲁智深喜赏黄花峪·四门子
作者：无名氏
朝代：元

黑旋风与我先说透，（蔡净云）干你甚么事？（正末唱）你是个强夺人家女艳羞。
不索你忧，不索你愁，泼贱货性命不过九。
不索忧，不索愁，打这厮将没作有。
鲁智深喜赏黄花峪·天下乐
作者：无名氏
朝代：元

见一座摧塌了山神古庙堂，我这里思也波量，端的着谁上香？你看那拖拖沓沓乔供养。
（云）贪看山神庙，误了我行路也。
（唱）我这里登峻岭，蓦浅岗，见一道放牛羊小径荒。
鲁智深喜赏黄花峪·尾声
作者：无名氏
朝代：元

你告俺哥哥宋公明，（庆甫云）他是哥哥的谁？（正末唱）他是我亲兄长，（庆甫云）哥哥姓甚名谁？（正末唱）则我是病关索一身姓杨。
（庆甫云）你生牢记者。
（正末唱）着我心中自暗想，（庆甫云）若不是哥哥呵，那的那性命来。
（正末唱）俺端的志气昂昂，（庆甫云）多谢了哥哥。
（正末唱）我从来本高强。
不是我说短论长，他若欺负你来梁山告俺宋江。
（庆甫云）则怕又撞见他怎了也？（正末唱）那厮更十分不良，将平人屈漾，（庆甫云）则怕宋江哥哥不肯与我作主末？（正末云）投到你去呵。
（唱）我与你待先说话衷肠。
（庆甫云）大嫂，俺休往大路上去，咱往小路上去，则怕撞见蔡衙内，怎了？（旦云）你也说的是。
则怕撞见那贼汉，强夺的我去了，不能与你相见。
我这里有个枣木梳儿，与你做信物，久以后见了这梳儿，便和见我一般。
（庆甫云）我收了这梳儿，久以后见了这梳儿，便是信物。
俺休离了。
大嫂，俺走、走、走。
（下）（店小二云）走将这几个人来，酒也卖不成，整嚷了这一日。
收了铺儿，往钟鼓司学行金斗去来。
（下）（刘庆甫同旦做慌上，云）走、走、走。
（蔡做冲上，栏住科）好也，那里去？打的我好也。
我将他浑家驼在马上，我拐他去十八层水南寨里去也。
走、走、走。
（下）（庆甫云）天也，谁想正撞着蔡衙内，将我浑家夺在马上去了。
我别处告，近不的他，直往梁山上告宋江哥哥走一遭去。
大嫂，则被你疼杀我也。
（下）。
鲁智深喜赏黄花峪·尾声
作者：无名氏
朝代：元

叵奈无徒歹禽兽，摘心肝扭下这驴头，与俺那梁山泊宋公明为案酒。
鲁智深喜赏黄花峪·尾声
作者：无名氏
朝代：元

我与你沿村转疃亲寻觅，四大神州捉逆贼。
我若还撞着你，揪住头梢，扌昝住领戏，我将那厮滴溜扑摔下那厮阶基。
我将那厮死羊儿般，到拖将来俺这个山寨里。
（下）。
鲁智深喜赏黄花峪·尾声
作者：无名氏
朝代：元

我今日寻着你个李幼奴，分付与你刘庆甫。
你两口儿欢喜重圆聚，我直要拿住无徒报了您那苦。
（同旦下）。
鲁智深喜赏黄花峪·正宫/端正好
作者：无名氏
朝代：元

绕村坊，寻门户，一径的打探个实虚。
恰便似竹林寺有影无寻处，我问那蔡衙内在何方住？。
鲁智深喜赏黄花峪·油葫芦
作者：无名氏
朝代：元

是这涧水潺潺波浪响，我这里便听了半晌，元来是这水声山色趁秋光，则听啾啾唧唧聒耳山禽唱，唬的那呆呆邓邓的麋鹿赤留出律的撞。
见人呵急张张屈屈的走，更那堪惊惊颤颤的慌。
我这里手分开芦苇吸溜疏刺的挡，（云）惊起一件好物也，（唱）惊起那沙暖宿鸳鸯。
鲁智深喜赏黄花峪·混江龙
作者：无名氏
朝代：元

猛然观望，见宾鸿摆列两三行。
枯茶减翠，衰柳添黄。
我则红叶满目滴溜溜枝上舞，可这黄菊可都喷鼻香。
端的是堪写在围屏上，看了这秋天景致，怎不教宋玉悲伤。
鲁智深喜赏黄花峪·滚绣球
作者：无名氏
朝代：元

希壤忽浓泥义滑，失流疏刺水渲的渠，赤留出律惊起些野鸭鸥鹭，我这里急煎煎整顿了衣服。
急周各支荡散了枪竿篓，急彪各邦踏折了剑菖蒲，见一道小路儿荒疏。
鲁智深喜赏黄花峪·絮蛤蟆
作者：无名氏
朝代：元

我打扮做个货郎儿，担着些零碎去寻那个艳质，他来买我些东西。
（宋江云）可是甚么物件那？（正末唱）也有挑线领戏，也有钗环头篦。
他若问我是谁，我索将他支对。
那厮将我骂毁，我不邓邓火起。
我见揪住头梢，挽住衣袂，滴溜扑摔下那厮阶基。
拳捶心窝里，使靴尖踢，打这厮无道理，无见识，羊披着虎皮，打这厮狐假虎威。
鲁智深喜赏黄花峪·醉中天
作者：无名氏
朝代：元

我见一个小店儿凄凉象，野犬吠汪汪。
破芦席搭在旧水床，将一张无尾的题头放。
醉仙几尊画在石灰壁上，草禾享滴溜溜斜挑在墙头上。
（云）行说着话。
可早来到也。
（做入店见科，云）小二哥，有干净阁子末？（店小二云）官人请坐。
（正末云）打二百文长钱酒来，我不这般干吃你的。
来、来，我与你些碎金银做本钱。
（店小二做揣入怀里科，云）不要也罢。
（正末云）这厮口道不要，可揣在怀里。
将酒来。
（店小二与酒科）（正末吃酒科，云）小二哥，时遇九月九节令，家家正好欢喜饮酒，那里这般啼哭？（店小二云）官人，那厢两口儿吃酒。
这厢个官人，要那秀才的浑家，替他递三杯酒，因他不肯，将那秀才吊着打，因此上那秀才啼哭。
（正末云）你不好劝他一劝。
（店小二云）我劝他来，连我打的不着忙。
他是个权豪势要的人，我不敢劝他。
（正末云）我将这酒寄在这里，等我劝他去。
（店小二云）哥，你休去。
（正末做采店小二跌科，云）不干你事，我劝去。
（做采蔡净科）（蔡净瞅店小二科）（正末做解刘庆甫科）（做扳蔡净三科了，云）喏，客官。
（蔡净云）走到土地庙里来了，怎主喏喏？（正末云）官人，我是个过路的，这个人是你的伴当？那侵你使数的？你为何吊着他打？拐带了你多少银两？你若说的是呵，我与你行究。
（蔡净云）一个好聪明人也。
我说起这厮的罪过来，大似狗蚤。
这厮和他浑家唱着吃酒，我着卖酒的与他说去，着他浑家替我递三杯酒，叫我三声义男儿，我便上马回去。
这厮说着我姑娘与他递三杯酒，叫他三声义男儿，才着他浑家来。
我若有姑娘呵，肯着他浑家递酒？你说可是我的是，可是他的是？（正末做指蔡净科，云）恁的呵，是你的不是。
（蔡净做怒科）谁道我的不是来？这厮无礼，怎生敢道我的不是？（正末唱）。
鲁智深喜赏黄花峪·醉扶归
作者：无名氏
朝代：元

你这厮无道理荒淫相，你怎生迤逗人家女红妆。
他别人行路夫妻在旅店上，你是个大胆的行凶党。
（云）兀那厮，我和你有小比喻。
（蔡净云）喻将何比？（正末唱）假若是你媳妇者波我止将来挨、挨枪，（云）你若不见呵，万事都休，你若见了呵。
（唱）你恨不的一跳三千丈。
鲁智深喜赏黄花峪·黄钟/醉花阴
作者：无名氏
朝代：元

酒不醒贫僧怕见走，云岩寺权为宿头。
且时住，暂停留，混践您些儿改日为友。
常言道措大谒儒流，自古道客僧投寺宿。
鲍老儿·炼元神观自在，养胎仙笑颜开。三田气滚透胸怀。煅至宝功劳大，
作者：无名氏
朝代：元

万语千言句句该，都出在道德阴符界。
发动天关润九垓，采药物在乾坤外。
自云堆里飞升快，变化累劫修来。
鲍老儿·炼元神观自在，养胎仙笑颜开。三田气滚透胸怀。煅至宝功劳大，
作者：无名氏
朝代：元

万语千言句句该，都出在道德阴符界。
发动天关润九垓，采药物在干坤外。
自云堆里飞升快，变化累劫修来。
鲠直张千替杀妻·三煞
作者：无名氏
朝代：元

母亲第一来残疾多，第二来年纪老。
常有些不快长安乐，怕有些时截取匹整布绢，无钱时打我条孝系腰。
泪不住行行落，哀哀父母，生我劬劳。
鲠直张千替杀妻·上小楼
作者：无名氏
朝代：元

我这里孜孜觑了，唬的扑扑心跳。
好教我战战兢兢，滴修都速，魄散魂消。
是俺哥哥，坐死牢，折到了他当时容貌，我是铁石人暗伤怀抱。
鲠直张千替杀妻·上马娇
作者：无名氏
朝代：元

嫂嫂，更道是颠，更做道贤，恰便似卖俏女婵娟。
（旦云了）吃的来醉醺醺将咱来缠，眼溜溜涎。
他道是休停莫俄延。
鲠直张千替杀妻·仙吕/点绛唇
作者：无名氏
朝代：元

杨柳晴轩，海棠深院。
东风转，花柳争先，忙杀莺啼燕。
鲠直张千替杀妻·仙吕/赏花时
作者：无名氏
朝代：元

哥哥道不敬豪门只敬礼，不羡钱财只敬德。
哥哥，您兄弟有句话对哥哥题，咱便似陈雷胶漆，你兄弟至死呵不相离。
鲠直张千替杀妻·倘秀才
作者：无名氏
朝代：元

俺哥哥赍发我呵金与银，我今日杀兄长呵，却不知恩报恩，却不知自己贪杯惜醉人。
（旦云了）我则理会庞涓刖了孙膑，几曾见张仪冻杀苏秦，好教自嗔。
鲠直张千替杀妻·倘秀才
作者：无名氏
朝代：元

嫂嫂，我往常时草鞋兜不住脚根，到如今旧头巾遮不了顶门，却甚末白马红缨彩色新？恰不道壁间还有耳，窗外岂无人，你待要怎生？。
鲠直张千替杀妻·倘秀才
作者：无名氏
朝代：元

当日哥哥不曾见半点儿文墨，与我许多资本。
哥哥请吃兄弟这一盏酒，除外别无甚顺。
想哥哥山海也似恩临几时尽？且休说放钱的庞居士，更压着养剑客的孟尝君，那里有俺哥哥意分。
（外讨酒饮了）。
鲠直张千替杀妻·元和令
作者：无名氏
朝代：元

到寒食不禁烟，正清明三月天。
和风习习乍晴暄，罗衣初试穿。
为甚么嫂嫂意留连，将言、将言不言。
鲠直张千替杀妻·十二月
作者：无名氏
朝代：元

便怕甚担烦受恼，判了个无处归着。
俺哥哥从来软弱，几曾见犯法违条？惜不得家亲年老，好教我苦痛哮啕。
鲠直张千替杀妻·双调/新水令
作者：无名氏
朝代：元

从来猛虎不吃傍窝食，送的我死无葬身之地。
则为知心友番做杀人贼，普天下拜义亲戚，则你口快心直，休似我忒仁义。
鲠直张千替杀妻·叨叨令
作者：无名氏
朝代：元

俺哥哥汤风犯雪金兰分，你兄弟酒里淘真性。
我则理会得哥哥赍发张屠闲。
我那里重色轻君子，那里有海棠娇江梅韵。
（末持刀揪旦科）（旦云）却怎生杀我？（末云）我剪背杀你。
大古里孟姜女不杀了要怎末哥？孟姜女不杀了要怎末哥？一朝马死黄金尽。
鲠直张千替杀妻·后庭花
作者：无名氏
朝代：元

你休要犯王条成罪愆，则索辨人伦依正典。
不听见九烈三贞女，三从四德贤。
今日个到坟园，祖宗如见。
有灵魂在墓前，你狂张不怕天。
胡寻思一点，留歹名百世传。
鲠直张千替杀妻·四煞
作者：无名氏
朝代：元

哥哥，咱为兄弟非关今世亲，皆因前缘前世报。
怎着我一心想哥哥思念伏侍到老，谁想半路里这妇人把哥哥折算了。
不由心焦躁，因此上着命身亡，便死呵并无悔懊。
鲠直张千替杀妻·夜行船
作者：无名氏
朝代：元

哥哥慈悲，盛把兄弟相周急。
如今谢哥哥将来的酒和食，这的长离饭永别杯，碜可可我尝酒味。
鲠直张千替杀妻·天下乐
作者：无名氏
朝代：元

嫂嫂，这的是留与游人醉后眠，我想来今年，今年强似去年，若不是俺哥哥赍发有甚钱。
人也似好觑付，亲兄弟厮顾盼。
若不是俺哥哥嫂嫂，怎着兄弟祖坟前来祭奠。
鲠直张千替杀妻·尧民歌
作者：无名氏
朝代：元

哥哥，你养侍白头娘我在死囚牢，常言道舌是斩身刀。
当年祸福不相交，今日官门有着落。
哥哥休焦，把这个躯好观着，是必休教俺残疾娘知道。
鲠直张千替杀妻·尾声
作者：无名氏
朝代：元

哥哥，我死去程途多，回来的路儿少。
俺哥哥行半星儿恩义不曾报，我有七十岁的亲娘侍奉不到老。
鲠直张千替杀妻·尾声
作者：无名氏
朝代：元

我这一腔铁石心，不比你趁浪风尘怨。
我虽是无歹心胡做，若这句我这句话合该一千，须我不得将闲话儿展。
嫂嫂，你着马先行。
我空说在骏马之前。
嫂嫂将着紫藤鞭，催动缰辕，赚的回你家解了我冤。
你倚仗着有金有钱，欺负俺哥哥无亲无眷，不曾见浪包娄养汉倒陪钱。
鲠直张千替杀妻·幺篇
作者：无名氏
朝代：元

他那里吃一杖，则如剁一刀。
我这里腹热心慌，手忙脚乱，皮战身摇。
往常时那威风，那势耀，人中才貌，我这里向官人行怎生哀告。
鲠直张千替杀妻·幺篇
作者：无名氏
朝代：元

嫂嫂道瓦罐终须不离井边，你未醉后人在言。
你气的我手儿脚儿滴修都速战。
莫动，不，嫂嫂和俺哥哥是几年夫妻？（旦云）二十年夫妻。
又不想同衾结发，情深义重，夫乃妇之天。
鲠直张千替杀妻·得胜令
作者：无名氏
朝代：元

我死呵记相识，你从今好将息。
与我干取些穷活计，休惹人闲是非。
你非。
你再休贪杯，见放着傍州例。
你若求妻，（云）常言道丑妇家中宝，休贪他人才精精细细，伶伶俐俐，能言快语，不中。
（外云了）娶一个端方稳重的。
鲠直张千替杀妻·快活三
作者：无名氏
朝代：元

杀人贼有下落，杀人贼省归着。
杀人贼今日有根苗，母亲，我不说谁知道！。
鲠直张千替杀妻·折桂令
作者：无名氏
朝代：元

哎，母亲！早则无指望绿鬓斑衣，母亲那里有九病十残，腰屈头低。
告哥哥且慢休摧，省可里后推前推。
半霎儿午时三刻，弟兄子母别离，哭哭啼啼，切切悲悲。
百忙里地惨天昏，雾锁云迷。
鲠直张千替杀妻·斗鹌鹑
作者：无名氏
朝代：元

我若背义忘恩，早和他私情暗约。
后来俺哥哥来家，夜深吃的来醉倒。
呀！婆娘待把俺哥哥所算了，被我赚得他手内刀。
想俺哥哥昆仲情深，因此上把婆娘坏了。
鲠直张千替杀妻·朝天子
作者：无名氏
朝代：元

母亲呵寿高，您儿呵不肖，不想咱人死呵天知道。
母亲啼天哭地泪流交，您儿不曾将山海恩临报。
我这里苦痛哮啕，捶胸高叫，母亲你指望养儿来防备老。
（母亲云了）不争你儿不招，把哥哥送了，枉惹得普天下英雄笑。
鲠直张千替杀妻·村里迓鼓
作者：无名氏
朝代：元

青盛茂竹林松坞，早来到祖宗坟院。
先挂着纸钱，躬身拜从头参见。
忘不了哥哥重恩，小可张千，前生分缘。
想着俺哥哥有管鲍情，关张义，聂政贤，不弃俺身微智浅。
鲠直张千替杀妻·正宫/端正好
作者：无名氏
朝代：元

撇罢了腹中愁。
则今打迭起心头闷，嫂嫂也从今后休恋别人。
（旦云了）若是俺哥哥一一从头问，看我数说你一会无淹润。
鲠直张千替杀妻·水仙子
作者：无名氏
朝代：元

一灵儿相伴着野云飞，则听得脑背后何人高叫起，是哥哥共母亲傍边立。
我问你怎生来到这里，险送了家有贤妻。
杀嫂索偿命，宜镌刎颈碑，我将好名儿万古标题。
鲠直张千替杀妻·油葫芦
作者：无名氏
朝代：元

嫂嫂道坟在溪桥水那边，斟量来不甚远。
恰来到杏花庄景可人怜。
我则见垂杨拂岸黄金线，我则见桃落处胭脂片。
嫂嫂，这路儿更小呵！不去他大路上行，则小路儿上穿。
骑着匹驺骅骝难把莎茵践，正是芳草地杏花天。
鲠直张千替杀妻·游四门
作者：无名氏
朝代：元

呀！不赌时搂抱在祭台边，这婆娘色胆大如天。
恰不怕柳外人瞧见。
又不是颠，往日贤，都做了鬼胡延。
鲠直张千替杀妻·滚绣球
作者：无名氏
朝代：元

俺哥哥恰路上受苦辛，干事忒谨勤，俺哥哥惹近远也，刚道了往来劳困，（外云了）（唱）哥哥鞍马上远路风尘。
（外问了）母亲又无甚证候，咫尺有些老忘浑，托赖着俺哥哥福阴，那里有半星儿疾病缠身。
（外问了）嫂嫂母亲行更加十分孝，俺嫂嫂近日来兄弟行街崇添一倍儿亲，看我说你一会叮咛。
鲠直张千替杀妻·滚绣球
作者：无名氏
朝代：元

我这里忙倒退，越赶得我紧，（旦云了）你是妇人家絮叨叨不嫌口困。
（旦云了）这埚儿比不得你祭台边唬鬼瞒神。
知他是你风魔，我沙村。
嫂嫂不争你这般呵送的我有家难奔，严白里更待要燕尔新婚。
（旦云了）不争二更前后成连理，俺哥哥知道呵敢九伯风魔哎吊了脊筋，好是伤情。
鲠直张千替杀妻·滚绣球
作者：无名氏
朝代：元

这婆娘外相儿贞，就里狠，纵然面搽红粉，是一个油髟。
鲠直张千替杀妻·滚绣球
作者：无名氏
朝代：元

酒行了十数巡，连饮了八九尊，（旦教劝员外酒科）嫂嫂，你看俺哥哥不抬头呵，又兼那身困，则为你吓杀我也七世魔君。
早则阳台有故人，罗帏中会雨云，不如背地里暗传芳信。
（外唱曲科）哎！你个楚襄王，百忙里唱甚末白雪阳春？（外醉睡科）我这酒肠宽宋玉才挪动脚，（末辞科，旦拦住科）被你这色胆如巫蛾，你则末拦住了门？唬的我无处藏身。
鲠直张千替杀妻·满庭芳
作者：无名氏
朝代：元

杀人贼我招，相公把干连人放了，犯法的难饶。
俺哥哥山海也似恩未报，怎肯道善与人交。
那婆娘罪恶到，官人上难学，空养着家中俏。
我根前欲待私情暗约，那婆娘笑里暗藏刀。
鲠直张千替杀妻·甜水令
作者：无名氏
朝代：元

我则见街坊邻里，大的小的，啼天哭地，见了我并无一个感叹伤悲。
他道不爱娘，替人偿命，生分忤逆，丑名儿万代人知。
鲠直张千替杀妻·石榴花
作者：无名氏
朝代：元

俺本是提刀屠，番做了知心交，论仁义，有谁学。
俺哥哥索钱去了，离别到半载之遥，那婆娘打扮来便似女猱，全不似好人家苗条。
上坟处说不尽乔为作，那里怕野外荒郊。
他从早晨间缠到日头落，回来明月上花梢。
鲠直张千替杀妻·耍孩儿
作者：无名氏
朝代：元

我往常时看别人笞杖徒流绞，今日个轮到我绷扒吊拷。
指望咱弟兄情，如陈雷胶漆有谁学，登时间瓦解冰消。
当初一年结义知心友，谁想咱半路里番腾做刎颈交？泪不住腮边落，眼见的一刀两段，知他是今日明朝？。
鲠直张千替杀妻·胜葫芦
作者：无名氏
朝代：元

嫂嫂，休！俺哥哥往直西不到半年，想兄弟情无思念？你看路人又不离地远。
你待为非作歹，瞒心昧己，终久是不牢坚。
鲠直张千替杀妻·落梅风
作者：无名氏
朝代：元

脑背后，高声叫起，唬的我魂离体，死无葬身之地。
母亲道认义来的哥哥有债回的礼，母亲也早难道养军千日。
鲠直张千替杀妻·醉春风
作者：无名氏
朝代：元

他不想夫妇恩重如山，待将一个亲男儿谋算了。
珠英断臂去留名，似这妇人的少，少。
我因此上手揽定青丝，杀坏了不中淫妇，我待学知心管鲍。
鲠直张千替杀妻·雁儿落
作者：无名氏
朝代：元

哥哥，万剐我不后悔，这里便死呵无招对。
常学着仗义心，四海皆兄弟。
鸳鸯儿煞·觉来时痛恨半霎，梦魂儿依旧在篷窗下。故人不见，满江明月
作者：无名氏
朝代：元

浸芦花。
鸳鸯煞
作者：无名氏
朝代：元

万万载户口增田畴辟民归善，民归善省刑罚薄税敛差徭免差徭免，日月同明，日月同明嵩岳齐肩。
唱道、唱道虎据中原，虎据中原龙飞九天，龙飞九天雨顺风调合天意随人愿。
随人愿照百二山川，照百二山川一点金星瑞云里现。
闲争夺鼎沸了丽春园，欠排场不堪久恋。
时间相敬爱，端的怎团圆？白没事教人笑惹人怨。
鸳鸯煞·万万载户口增田畴辟民归善，民归善省刑罚薄税敛差徭免差徭免，
作者：无名氏
朝代：元

日月同明，日月同明嵩岳齐肩。
唱道、唱道虎据中原，虎据中原龙飞九天，龙飞九天雨顺风调合天意随人愿。
随人愿照百二山川，照百二山川一点金星瑞云里现。
闲争夺鼎沸了丽春园，欠排场不堪久恋。
时间相敬爱，端的怎团圆？白没事教人笑惹人怨。
鸳鸯煞·这回再谁把世俗缠？超凡入圣随机变。道法双忘，紧固抽添。唱
作者：无名氏
朝代：元

道真至蓬莱阆苑，做下部自然集，早则是虚无篇，愿心满。
鹊桥仙·大雨
作者：无名氏
朝代：元
体裁：词

城中黑潦，村中黄潦，人都道天瓢翻了。出门溅我一身泥，这污秽、如何可扫。东家壁倒，西家壁倒，窥见室家之好。问天工还有几时晴，天也道、阴晴难保。
鹊桥仙·月蚀
作者：无名氏
朝代：元

前年蚀了，去年蚀了，今年又盏来了。姮娥传语这妖蟆，逞脸则管不了。锣筛破了，鼓擂破了，谢天地早是明了。若还到底不明时，黑洞洞、几时是了。
鹊踏枝
作者：无名氏
朝代：元
体裁：曲

声沥沥巧莺调。舞翩翩粉蝶飘。忙劫劫蜂翅穿花，闹吵吵燕子寻巢。喜孜孜、寻芳斗草。笑吟吟、南陌西郊。
鹊踏枝·昨日个叙别离，今日个待相识。眼面前秋月春花，头直上兔走乌
作者：无名氏
朝代：元

叹光阴白驹过隙，我则怕下场头乐极生悲。
鹤梦
作者：无名氏
朝代：元
体裁：七言律诗

九皋寒冷寂无声，一觉仙游梦更清。风过松岩酣未醒，烟生茶灶倦还惊。青田月下家千里，赤壁舟中夜几更。香暖紫芝方睡足，莫教琴上玉弦鸣。
麻姑山
作者：无名氏
朝代：元
体裁：七言绝句

古木阴阴石枕溪，千年冷浸谢家诗。池塘青草年年换，惟有红泉似旧时。
麻郎儿
作者：无名氏
朝代：元

病沉也相思赌忄敝，愁深也沈约搬舌。薄设设青铜镜缺，颤巍巍连理枝截。
麻郎儿·病沉也相思赌忄敝，愁深也沈约搬舌。薄设设青铜镜缺，颤巍巍
作者：无名氏
朝代：元

连理枝截。
黄菜叶谣
作者：无名氏
朝代：元

张王做事业，只凭黄蔡叶。一夜西风来，乾瘪。
黄钟·红锦袍
作者：无名氏
朝代：元

那老子彭泽县懒坐衙，倦将文卷押，数十日不上马，柴门掩上咱，篱下看黄花。
爱的是绿水青山，见一个白衣人来报，来报五柳庄幽静煞。
黄钟·红锦袍
作者：无名氏
朝代：元
体裁：曲

那老子彭泽县懒坐衙，倦将文案押，数十日不上马。柴门掩上咱，篱下看黄花。爱的是绿水青山。见一个白衣人来报，来报五柳庄幽静煞。
黄钟·醉花阴秋怀
作者：无名氏
朝代：元

窗外芭樵战秋雨，又添上新愁几许。
珊枕剩绣衾余，落雁沉鱼，眼底知何处。
酒醒后细踌蹰，一寸柔肠千万缕。
龙济山野猿听经·上小楼
作者：无名氏
朝代：元

太师道衣冠不佳，你教我皈依削发。
却不道心本元明，色相皆空无点差。
只待要念经文，参话头，尘缘弃下，便是那礼禅帅永无牵挂。
（禅师云）先生既是如此，却也可也。
既临此庵，且向山中游玩一回咱。
（正末云）是一座好山也呵！（唱）。
龙济山野猿听经·上马娇
作者：无名氏
朝代：元

阶边又花影重，林前又桃蕊红。
山共水四围中，我只见奇峰峻岭高低耸。
道苑又重丛，春色花暗融。
龙济山野猿听经·中吕/粉蝶儿
作者：无名氏
朝代：元

见了些尘世荣华，羡功名一场风化。
看他每闹垓垓斗逞奢华，每日家插宫花，斟御酒，常只是胸襟宽大。
名利交加，到如今都做了渔樵闲话。
龙济山野猿听经·仙吕/点绛唇
作者：无名氏
朝代：元

空学得五典皆通，九经皆诵，成何用。
铲的将儒业参攻，受了十载寒窗冷。
龙济山野猿听经·仙吕/赏花时
作者：无名氏
朝代：元

到来日亲赴禅堂来听讲，参悟如来般若乡。
小生剪画烛炷明香，礼拜尊师法王，我却便求接引入天堂。
（下）。
龙济山野猿听经·元和令
作者：无名氏
朝代：元

大雄殿瑞霭浓，禅堂外晓烟重。
我只见那和风丽日春正浓，花柳鲜百样同。
山茶吐锦曲阑中，散一阵暖香风。
龙济山野猿听经·南吕/一枝花
作者：无名氏
朝代：元

赤力力轻攀地府欹，束刺刺紧拨天关落。
推斜华岳顶，扯倒玉峰腰。
怒时节海浪洪涛，闲时把江湖搅，向山林行了一遭。
显神通变化多般，施勇跃心灵性巧。
龙济山野猿听经·双调/新水令
作者：无名氏
朝代：元

今日一心参透祖师禅，我将这大圆明片时间发见。
灵台无污染，丹府绝尘缠。
本性大然，真如相悟当面。
龙济山野猿听经·后庭花
作者：无名氏
朝代：元

我只见直云霓仰大空，更和这接苍虚叨利宫。
缥缈烟笼柳，飘摇风撼着松。
我只见遍西东，悠然如梦。
怎如俺步青霄三岛峰，玩名山千万重。
龙济山野猿听经·太平令
作者：无名氏
朝代：元

恰便是九重阙蓬莱宫殿，五云乡紫气攸然。
动仙音清霄普遍，列幢幡飘摇皆现。
也是俺，有缘，遇善缘，贺飞腾入普陀天院。
龙济山野猿听经·尾声
作者：无名氏
朝代：元

再不敢身登山岭逍遥乐，来向禅堂闲戏跃。
我自去洞里深藏理玄妙，把灵光悟晓，将经文听了，修一个般若心便是正果了。
（下）。
龙济山野猿听经·尾声
作者：无名氏
朝代：元

我自索下山峰，离仙洞，再入径绕绕红尘道中。
我将这胜迹观绝意气融，过奇山异水叠重。
索强似五云峰，更胜似岱岳巅峰，回首白云千道冲。
不必比俺阎浮世界中，堪可与天宫相纵，却正是梵王亲建一座紫霄宫。
（下）。
龙济山野猿听经·尾声
作者：无名氏
朝代：元

谁想我火宅中一跳身，洪涛中出海涯。
我宁个寺中拜礼如来塔，我只待悟三教真如大藏法。
（下）。
龙济山野猿听经·折桂令
作者：无名氏
朝代：元

师父道登西方九品莲池，都只为悟彻无生，今日个平步上青天。
再不去那山内闻经，林头抱影，涧底吟泉。
我今日脱皮囊凡胎尽传，上灵山佛国攸然。
也是苦志心坚，稳驾清风，飞上青天。
（圣僧云）袁生，此间已是西方极乐世界。
只因你一心向善，问道修真，致有今日。
你看祥云霭霭，紫气腾腾，慈悲接引，善信偕行，果然是步步踏金莲也。
袁生，你听者！只因你一念真心，悟如来般若玄音。
脱皮毛闻经听法，改形容参访师林。
了然彻无生道妙，须明透万法洪深。
除却了轮回六道，免去了苦海潜津。
赴西方莲开见佛，临极乐亲到雷音。
今日个成真证果，礼如来法座皆钦。
（正末云）也是我有缘也呵！（唱）。
龙济山野猿听经·斗鹌鹑
作者：无名氏
朝代：元

想咱人尘世荣华，却便似朝霜暮霞。
空学星斗文章，逃不出萧何律法。
今古兴亡可鉴察，小生也不恋那。
我无意为官，无福受高车驷马。
（禅师云）先生。
岂不闻为官者，打一轮皂盖，列两行朱衣，亲戚称羡，乡党宾服，比那出家，较是不同也。
（正末云）太师，你那里知道小生的心事也呵！（唱）。
龙济山野猿听经·村里迓鼓
作者：无名氏
朝代：元

我子见碧霄、碧霄云控，绿岩、绿岩畔风动。
有他那苍松古柏，见一派寒泉出迸。
你看那桃花喷火，杨柳拖烟，依稀庵洞。
更有那鹳鸟呜，芝兰秀，桂柏荣，呀，妆点的清幽寺拥。
龙济山野猿听经·柳叶儿
作者：无名氏
朝代：元

感谢尊师相陪奉，拜禅林礼义谦恭，我凡夫得遇蓬莱洞。
我这里，意匆匆，拜别了重下云峰。
龙济山野猿听经·梁州第七
作者：无名氏
朝代：元

我恰才向寒泉间乘凉洗濯，早来到九皋峰戏耍咆哮。
我将这苍松树上身轻跳。
我却便拈枝弄叶，摘干搬条，垂悬着手脚，挂倒着身腰。
一番身千丈低高，片时间万里途遥。
我、我、我，也曾在瑶池内偷饮了琼浆，我、我、我，也曾在蓬莱山偷摘了瑞草，我、我、我，也曾在天宫内闹了蟠桃。
神通，不小。
只为我肠中有不老长生药，呼风雨逞威要。
我在林下山前走几遭，常好是乐意逍遥。
龙济山野猿听经·殿前欢
作者：无名氏
朝代：元

今日个得升天，悟真如性海道心虔。
祥云影里真佛现，拜礼慈颜。
显祥光万道传，绚瑞彩千条现，散天花云端中见。
果然是人间少有，世界难全。
（下）。
龙济山野猿听经·沉醉东风
作者：无名氏
朝代：元

妙理俄然便显，心如五叶清清。
将他这色相来灵光现，似一潭秋水澄渊。
体自如如不用言，便是如来教典。
龙济山野猿听经·油葫芦
作者：无名氏
朝代：元

想着那颜子箪瓢陋巷中，孟子便穷通是儒道宗，养浩然只恁般气冲冲。
想着那车书一统山河共，却怎生衣冠不许儒人共。
聪明的久困在闲，愚蠢的爵禄封。
自俺那寒窗风雪十年冻，不知俺受贫的却也甚日荣。
龙济山野猿听经·沽美酒
作者：无名氏
朝代：元

我则见降霞飘五彩鳞，庆云生半空见，有他那宝树奇花满殿前。
更有这莲池碧莲，真个罕曾见。
龙济山野猿听经·满庭芳
作者：无名氏
朝代：元

我宁可衣冠不加，我乐的是山林清趣，我再不告蝶阵蜂衙。
将心猿意马都拴罢，弃却了玉锁金枷。
怕的是红尘混杂，愁的是业海交加。
隐遁在桑田下，向白云那塌，小生乐道出河沙。
（禅师云）先生的意，贫僧尽知了也。
先生，争奈你若顶巾束发，在我教谓之沐猴而冠；若使削发披缁，在公教谓之儒名墨行。
若斯二者，何以处之？（正末唱）。
龙济山野猿听经·牧羊关
作者：无名氏
朝代：元

我将这经文从头念，袈裟身上穿，把幡幡伞盖拿着。
饮了些胆瓶中净水馨香，嗅了些瓦鼎内沉檀缥缈。
我这里上侧畔蒲团倒，近经案吹笙箫，我这里转身跳跃观觑了。
龙济山野猿听经·石榴花
作者：无名氏
朝代：元

太师一一问根芽，小生也曾得志贯京华。
不图富贵显撑达，只恐怕违条犯法，因此上隐迹归家。
乐云山散诞无牵挂，抵多少年八十弛步烟霞。
虽居陋巷心无挂。
便是那一世拙生涯。
龙济山野猿听经·红绣鞋
作者：无名氏
朝代：元

一缕游云直下，半泓秋水交加，有他那苍松丛内鸟音杂。
一壁厢烟笼树，一壁厢雾侵霞，恰便似小蓬莱移在这榻。
龙济山野猿听经·耍孩儿
作者：无名氏
朝代：元

恰便似青螺放顶云霄中插，高接凌空彩霞。
你看俺奇山秀水两交加，绕僧堂禅室堪佳。
果然是依为佛祖菩提处。
堪作禅僧寂静家。
端的是真图画，小生心响豁畅，肺腑清嘉。
龙济山野猿听经·醉扶归
作者：无名氏
朝代：元

只见那山顶依仙洞，涧底隐蛟龙。
胜似巫山十二重，五彩般祥云涌。
堪可与仙家受用，既不是者波却怎岭外飞着双凤。
龙济山野猿听经·醉春风
作者：无名氏
朝代：元

经了些翻滚滚恶尘途，受了些急穰穰世事杂。
想着那人生否泰在须臾，敢不是假，假。
利锁名缰，居官受禄，到如今都一笔勾罢。
（云）小生来到这座山中，看了这座山，比与他山甚是不同也呵！（唱）。
龙济山野猿听经·采茶歌
作者：无名氏
朝代：元

告尊神且担饶，吓得我五魂消，再不敢僧房佛殿逞逍遥。
将我这性命登时间杀坏了，怎能勾瑶池献果到青霄。
龙济山野猿听经·隔尾
作者：无名氏
朝代：元

我这里将帚尘不住在阶址扫，忙将这铙钹手内敲。
只听得树叶响嘶零零，我只怕行人到。
好着我左瞧，右瞧，原来是风摆动檐头殿铃索。
（云）上的禅床，我坐一坐咱。
（禅师上，云）贫僧方才在后山中禅堂入定，猛听得佛殿内不知是何人在此游玩。
我试向佛殿门前，看是甚的。
呵、呵、呵，原来是个玄猿，在此作戏。
我且不觑破他，只在此看他怎生作戏。
（正末云）我下的禅床来呵。
那壁供桌上放着物件，我自看去。
（禅师云）他元来在此这般作戏也，我是再看咱。
（正末唱）。
龙济山野猿听经·驻马听
作者：无名氏
朝代：元

师父你道德渊深，亲传妙理会人大。
禅机应变，果然是十方贤圣仰师颜。
这的法佛是僧保俚真诠，惟心奥意当时展。
不可言，真乃是西天佛祖亲身现。
题壁
作者：旷家妇
朝代：元

泾渭能分浊与清，妾身岂肯堕风尘！孤儿未必从他姓，一女何曾侍二人。白刃自伤心似铁，黄泉要见骨如银。深山落日猿啼处，过客闻之亦惨神。
母生日
作者：明
朝代：元

今朝是我娘生日，剔起佛前长命灯。白米自炊还自吃，与娘斋得一员僧。
蒙顶茶
作者：明昙
朝代：元
体裁：七言绝句

悬崖险峻石如林，一种仙芝不易寻。若向人间问绝品，东蒙顶上白云深。
九字梅花咏
作者：明本
朝代：元

昨夜西风吹折千林梢，渡口小艇滚入沙滩坳。
野桥古梅独卧寒屋角，疏影横斜暗上书窗敲。
半枯半活几个擫蓓蕾，欲开未开数点含香苞。
纵使画工奇妙也缩手，我爱清香故把新诗嘲。
净土诗二首
作者：明本
朝代：元

富贵之人宜念佛，黄金满库谷盈仓。世间受用无亏缺，只欠临终见愿王。身膺宰辅与朝郎，盖世功名势莫量。自性弥陀如不念，未知何以敌无常。
山居十首
作者：明本
朝代：元

胸中何爱复何憎，自愧人前百不能。旋拾断云修破衲，高攀危磴阁枯藤。千峰环绕半间屋，万境空閒一个僧。除此现成公案外，且无佛法继传灯。数朵奇峰列画屏，参差泉石畅幽情。青茅旋㔶尖头屋，黄叶频煨折脚铛。云合暮山千种态，鸟啼春树百般声。世间出世閒消息，不用安排总现成。见山浑不厌居山，就树诛茅缚半间。对竹忽惊禅影瘦，倚松殊觉老心閒。束腰懒用三条篾，扣己谁参一字关。幸有埋尘砖子在，待磨成镜照空颜。头陀真趣在山林，世上谁人识此心。火宿篆盘烟寂寂，云开窗槛月沈沈。厓悬有轴长生画，瀑响无弦太古琴。不假修治常具足，未知归者谩追寻。
梅花百咏和冯学士海粟作
作者：明本
朝代：元

见非恍惚梦非神，雪后霜前分外真。疏影暗消三弄月，半联凄断独吟人。岁寒摇落孤根在，江驿荒凉往事尘。碎嚼幽香清可挹，玉奴无复更临春。玉箫起处暗惊神，曲缓瑶台逸韵真。泉石几年云冷鹤，关山万里月愁人。香凝老树调风味，影落寒窗枕隙尘。檀板金樽久岑寂，微吟不减昔时春。目送空山远驻神，似曾相识倍情真。半床素被铺寒玉，一幅生绡画美人。爽入冰姿欺国色，怅随哀曲黯京尘。三郎正爱《霓裳》舞，珍重椒房自惜春。曰云堆里晓飞神，道骨翛然一太真。古岸埋香多是雪，寒岩欺影四无人。因风寄远愁应老，坐雨辞根恨未尘。剩欲巡檐赋归隐，共君心事答閒春。征路愁迷黯动神，穿林入谷自寻真。亭亭有意冷移玉，黯黯无言空怅人。梦断阳台半云雨，泪空青冢几沙尘。馀芳消歇繁华起，野水苍烟意自春。眼花落井眩双神，雪步迢迢见欲真。澹墨画图横玉影，黄昏庭院倚阑人。唾绒犹认窗间迹，啼粉空馀镜面尘。消得黄金铸成屋，年年雪里贮芳春。水中仙子镜中神，夜夜相携入梦真。陇雁哀残埋玉地，朔风吹老弄蟾人。寒添灞上双眉冻，愁压江南几屐尘。雪里不嫌情味苦，一枝占断九州春。横影伶仃似有神，半清浅处独呈真。数枝冲澹晚唐句，一种孤高东晋人。上苑清房谁耐雪，庐山玉峡肯蒙尘。是中天趣那能识，惜被东风漏泄春。梦来曾忆二郎神，花影愁端语最真。月浸一庭寒水玉，梦惊孤枕断肠人。不堪往事从头看，总欲新诗得句尘。啄木敲门窥我醉，四山寂寂鸟啼春。忆昔君平勘卜神，青衣应是日时真。云开巫女多娇面，浴出杨妃一丽人。竹叶杯浮苔砌月，豆荄灰暖纸窗尘。惊春恐落群芳后，先到名园逐上春。遗情极像白拈神，仙与吟翁意气真。月晓忆同林外饮，酒醒愁恨曲中人。荒溪独照山初静，寒影相持雪亦尘。每惜半檐风露重，起披玉毳伴琼春。朵中飞下玉霄神，仙韵娇姝一粉真。冰晓浴乾银浦水，雪篱愁损草堂人。名姬骏马空词笔，废苑荒台老战尘。冻野苍茫天四惨，两行啼雁独伤春。
水居六首
作者：明本
朝代：元

道人孤寂任栖迟，迹寄湖村白水西。四壁烟昏茅宇窄，一天霜重板桥低。惊涛拍岸明生灭，止水涵空示悟迷。万象平沈心自照，波光常与月轮齐。水边活计最天然，物外相忘事事便。门柳每招黄蝶舞，岸莎常衬白鸥眠。雨蒸荷叶香浮屋，风搅芦花雪满船。不动舌根谈实相，客来何必竖空拳。缚个茅庵际水涯，现成景致一何奢。野塘水合鱼丛密，远浦风高雁阵斜。道在目前安用觅，法非心外不须誇。一声铁笛沧浪里，烟树依依接暮霞。年晚那能与世期，水云深处分相宜。茭蒲绕屋供晨爨，菱藕堆盘代午炊。老岸欲隳添野葑，废塘将种补新泥。无心道者何多事，也要消閒十二时。云漫漫又水漫漫，新缚茅龛眼界宽。尽有池塘堪著月，且无田地可输官。四时风味人谁得，万顷烟波我自观。却恐客来为境会，闭门收在一毫端。水国庵居最寂寥，世涂何事苦相招。去村十里无行路，隔岸三家有断桥。数点鸦声迎暮雨，一行鱼影涨春潮。陈年佛法从教烂，岂是头陀懒折腰。
船居十首
作者：明本
朝代：元

世情何事日羁縻，做个船居任所之。岂是畸孤人共弃，都缘疏拙分相宜。漏篷不碍当空挂，短棹何妨近岸移。佛法也知无用处，从教日炙与风吹。水光沈碧驾船时，疑是登天不用梯。鱼影暗随篷影动，雁声遥与橹声齐。几回待月停梅北，或只和烟系柳西。万里任教湖海阔，放行收住不曾迷。人在船中船在水，水无不在放船行。藕塘狭处抛篙直，荻岸深时打棹横。千里溪山随指顾，一川风月任逢迎。普通年外乘芦者，未必曾知有此情。一瓶一钵寓轻舟，溪北溪南自去留。几逐断云藏野壑，或因明月过沧洲。世波汩汩难同辙，人海滔滔孰共流。日暮水天同一色，且将移泊古滩头。
行香子·案历代诗余卷一百二九录此首外又录
作者：明本
朝代：元

水竹之居。吾爱吾庐。石粼粼、乱砌阶除。轩窗随意，小巧规模。却也清幽，也潇洒，也安舒。懒散无拘。此等如何。倚阑干、临水观鱼。风花雪月，赢得工夫。好炷些香，图些画，读些书。首，注引笔记，不知是何笔记。前两首又见沈雄古今词话卷下。据元彭致中鸣鹤余音卷六，载前两首，并未注名氏。
颂古七首
作者：明本
朝代：元

醉乘白鹤登银阙，梦跨青鸾入绛宫。酒醒眼开俱不见，一川桃李自春风。白玉琢成西子骨，黄金铸就伍员心。莲宫人醉歌声咽，月落吴江泪满襟。斧烂柯销局未阑，天风吹鹤下瑶坛。满盘黑白轻翻转，袖拂苍梧玉佩寒。天生富贵称雄才，织翠华裾拥不开。一簇管弦声未绝，醉扶公子上楼台。三冬枯木遇春阳，翠萼寒英喷古香。雪鬓老婆情未瞥，冷看花树哭檀郎。叶卷西风树树寒，乱蛩吟砌梦初残。情怀自是不堪听，又把琵琶月下弹。赤脚波斯叩海门，黑风吹浪暗昏昏。三更掣断青霞锁，笑看骊龙戏子孙。
环秀楼
作者：易炎正
朝代：元
体裁：七言绝句

万碧穹环类九嶷，危楼空翠接清漪。山人本是山中客，山外看山山更奇。
答定水堂上和尚次韵
作者：昙埙
朝代：元
体裁：七言律诗

兵尘十载暗沧洲，矫首东南忆旧游。夜壑松涛惊别鹤，春江柳色映眠鸥。天香满室澄还寂，涧水涵空湛不流。车马拥门多慕道，云兴百问若为酬。
送王宗礼尚书趣运还京
作者：昙埙
朝代：元
体裁：七言律诗

转海云涛万里赊，长风指日望京华。南州已入诸侯贡，北极初回奉使槎。内燕宫花迎马酒，御沟官柳拂龙沙。从容好奏安时策，还见车书混一家。
商山四皓图
作者：普彦明
朝代：元

刘氏何如吕氏安，尺书便尔闯重关。空将鬓雪惊隆准，不道啼红惨玉颜。鸿鹄声寒悲晓殿，紫芝香冷怨秋山。千年犹昧深根术，又落巴童橘树间。
句
作者：普惠
朝代：元

君王若问榆关郡，地瘦民贫山水多。
【南吕】香罗带·四季题情
作者：景元启
朝代：元

东君去意切，梨花似雪。春宵窗外劣，翻来覆去睡不着也。欲待梦他胡蝶，
诉我离别，则是睡不着也没话说。那更睡不着，把好梦成吴越。
纱厨谩自设，难禁暑热。凉亭水阁欢宴也，翻来覆去睡不着也。便有再世
陈抟，睡眼难合，则是睡不着也没话说。那更睡不着，把好梦成吴越。
砧声捣夜月，蟾光蛟洁。嫦娥照人情惨切，翻天覆去睡不着也。你有圆缺，
我有离别，则是睡不着也没话说。那更睡不着，把好梦成吴越。
朔风太凛冽，银河冻结。红炉暖阁欢宴也，翻来覆去睡不着也。便有锦帐重
重，绣被叠叠，则是睡不着也没话说。那更睡不着，把好梦成吴越。
【双调】得胜令_一见话相投
作者：景元启
朝代：元

一见话相投，半醉捧金瓯。眼角传心事，眉尖锁旧愁。绸缪，暗约些儿后。
羞羞，羞得来不待羞。
力困下秋千，缓步趿金莲。笑与情郎道，扶归曲槛边。俄然，欲语声娇颤。
旋旋，旋得来不待旋。
一捻楚宫腰，体态更妖娆。百媚将人，佯羞整凤翘。堪描，脸儿上扑堆著
俏。娇娇，娇得来不待娇。
明月转回廊，花影上纱窗。暗约湖山侧，低低问粉郎。端详，怕有人瞧望。
荒荒，荒得来不待荒。 欢会
梅月小窗横，斗帐惜娉婷。未语情先透，春娇酒半醒。书生，称了风流兴。
卿卿，愿今宵闰一更。 孤另
雨溜和风铃，客馆最难听。枕冷鸳衾剩，心焦睡不成。离情，闪得人孤另。
山城，愿今宵只四更。 思情娘
从他嫁了时，情怀两不知。终日病相思，如醉复如痴。鳞鸿虽有难投字。思
知，今日里不如死。
【双调】新水令_一春常费买
作者：景元启
朝代：元

一春常费买花钱，锦营中惯曾游遍。酒斟金叵罗，人伴玉婵娟。急管繁弦，
高楼上恣欢宴。
【驻马听】骄马吟鞭，我是个酒社诗坛小状元。舞裙歌扇，伴着个风花雪月
玉天仙。我把紫霜毫书满碧云笺，他撮着泥金袖绣彻红绒线。正当年，一团儿娇
艳堪人羡。
【雁儿落】蛾眉翡翠钿，玉腕黄金钏。酥胸兰麝香，檀口丁香煎。
【德胜令】因此上典卖了洛阳田，重建座丽春园。安排下剪雪裁冰句，准备
着尤云雨言。床边，放一卷崔氏春秋传。窗前，横一幅双生风月篇。
【川拨掉】拚了个吃昏拳，怕甚么咽顽涎。割舍了铜斗儿家缘，铁板儿似盘
缠。便日用三千，我其实少不得个娇滴滴玉人儿过遣，怕的是独自眠。
【七弟兄】我这里告天：可怜，教我永团圆！原天公与我行方便，地连枝产
朵并头连，天比翼生对双飞燕。
【梅花酒】到春来景物妍，簪杏鬟鬟蝉，拾翠步金莲，听鸟并香肩。到夏来
携手上采莲船，瓜初剖水晶丸，酒新泛蓿砂煎，鱼旋打锦鳞鲜。
【收江南】呀！到秋来看四围红叶满山川，两行翠袖画堂前，看一轮明月照
天边。到冬来雪花儿满天，蒸羊羔美酒庆丰年。
【尾声】四时独占风流选，百年遂却于飞愿。常言道女貌郎才，恨惹情牵。
将一对美满姻缘，万载千秋教人做笑话儿演。
七弟兄·我这里告天：可怜，教我永团圆！原天公与我行方便，地连枝产
作者：景元启
朝代：元

朵并头连，天比翼生对双飞燕。
中吕·上小楼客情
作者：景元启
朝代：元

欲黄昏梅梢月明，动离愁酒阑人静。则被他檐铁声寒，翠被难温，致令得倦
客伤情。听山城，又起更，角声幽韵，想他绣帏中和我一般孤另。
双调·新水令
作者：景元启
朝代：元

一春常费买花钱，锦营中惯曾游遍。
酒斟金叵罗，人伴玉婵娟。
急管繁弦，高楼上恣欢宴。
双调·殿前欢自乐
作者：景元启
朝代：元

自由仙，对西风篱下醉金船。葛巾漉酒从吾愿，富贵由天。与渊明和一篇，
君休羡，省部选乌台荐。好觑桐江钓叟，万古名传。
自由仙，据胡床闲坐老梅边。彤云变态时舒卷，改尽山川。叹蓝关马不前，
君休羡，八位转朝金殿。恰便似新晴雪霁，流水依然。 梅花
月如牙，早庭前疏影印窗纱。逃禅老笔应难画，别样清佳。据胡床再看咱，
山妻骂：为甚情牵挂？大都来梅花是我，我是梅花。
尾声·四时独占风流选，百年遂却于飞愿。常言道女貌郎才，恨惹情牵。
作者：景元启
朝代：元

将一对美满姻缘，万载千秋教人做笑话儿演。
川拨掉·拚了个吃昏拳，怕甚么咽顽涎。割舍了铜斗儿家缘，铁板儿似盘
作者：景元启
朝代：元

便日用三千，我其实少不得个娇滴滴玉人儿过遣，怕的是独自眠。
收江南·呀！到秋来看四围红叶满山川，两行翠袖画堂前，看一轮明月照
作者：景元启
朝代：元

天边。
到冬来雪花儿满天，蒸羊羔美酒庆丰年。
梅花酒·到春来景物妍，簪杏鬟鬟蝉，拾翠步金莲，听鸟并香肩。到夏来
作者：景元启
朝代：元

携手上采莲船，瓜初剖水晶丸，酒新泛蓿砂煎，鱼旋打锦鳞鲜。
殿前欢
作者：景元启
朝代：元

月如牙，早庭前疏影印窗纱。逃禅老笔应难画，别样清佳。据胡床再看咱。山妻骂，为甚情牵挂？大都来梅花是我，我是梅花。
雁儿落
作者：景元启
朝代：元

蛾眉翡翠钿，玉腕黄金钏。酥胸兰麝香，檀口丁香煎。
驻马听·骄马吟鞭，我是个酒社诗坛小状元。舞裙歌扇，伴着个风花雪月
作者：景元启
朝代：元

玉天仙。
我把紫霜毫书满碧云笺，他撮着泥金袖绣彻红绒线。
正当年，一团儿娇艳堪人羡。
七弟兄·我這裡告天：可憐，教我永團圓！原天公與我行方便，地連枝產
作者：景元啟
朝代：元

朵並頭連，天比翼生對雙飛燕。
中呂·上小樓客情
作者：景元啟
朝代：元

欲黃昏梅梢月明，動離愁酒闌人靜。則被他簷鐵聲寒，翠被難溫，致令得倦客傷情。聽山城，又起更，角聲幽韻，想他繡幃中和我一般孤另。
尾聲·四時獨佔風流選，百年遂卻于飛願。常言道女貌郎才，恨惹情牽。
作者：景元啟
朝代：元

將一對美滿姻緣，萬載千秋教人做笑話兒演。
川撥掉·拚了個吃昏拳，怕甚麼咽頑涎。割捨了銅斗兒家緣，鐵板兒似盤
作者：景元啟
朝代：元

便日用三千，我其實少不得個嬌滴滴玉人兒過遣，怕的是獨自眠。
收江南·呀！到秋來看四圍紅葉滿山川，兩行翠袖畫堂前，看一輪明月照
作者：景元啟
朝代：元

天邊。到冬來雪花兒滿天，蒸羊羔美酒慶豐年。
梅花酒·到春來景物妍，簪杏鬟鬟蟬，拾翠步金蓮，聽鳥並香肩。到夏來
作者：景元啟
朝代：元

攜手上採蓮船，瓜初剖水晶丸，酒新泛蓿砂煎，魚旋打錦鱗鮮。
雙調·新水令
作者：景元啟
朝代：元

一春常費買花錢，錦營中慣曾遊遍。酒斟金叵羅，人伴玉嬋娟。急管繁弦，高樓上恣歡宴。
雙調·殿前歡自樂
作者：景元啟
朝代：元

自由仙，對西風籬下醉金船。葛巾漉酒從吾願，富貴由天。與淵明和一篇，君休羨，省部選烏臺薦。好覷桐江釣叟，萬古名傳。自由仙，據胡床閒坐老梅邊。彤雲變態時舒捲，改盡山川。嘆藍關馬不前，君休羨，八位轉朝金殿。恰便似新晴雪霽，流水依然。梅花月如牙，早庭前疏影印窗紗。逃禪老筆應難畫，別樣清佳。據胡床再看咱，山妻罵：為甚情牽掛？大都來梅花是我，我是梅花。
駐馬聽·驕馬吟鞭，我是個酒社詩壇小狀元。舞裙歌扇，伴著個風花雪月
作者：景元啟
朝代：元

玉天仙。我把紫霜毫書滿碧雲箋，他撮著泥金袖繡徹紅絨線。正當年，一團兒嬌豔堪人羨。
鹧鸪天·赞亨公
作者：智久
朝代：元

气象轩昂忠政多。轻财重事无如他。僧堂全管数千贯，移塔舍钱念百过。无缝罅，妙祥和。佳声浩浩占高科。旌明行业人称赞，延永芥城拂劫波。
鹧鸪天·赞泉公
作者：智久
朝代：元

头角峥嵘慈济泉。报恩万寿昔参玄。为思方领宜修道，直造灵岩结善缘。栽园果，种福田。四方设药施无偏。而今寿塔小师垒，延永谷城劫石坚。
竹深翁拜徵命奉赠
作者：智圆
朝代：元
体裁：五言绝句

花边停去马，柳外听啼莺。晓渡丹阳郭，春游建业城。
至正辛丑秋七月十有三日唱和诗得院字
作者：智宽
朝代：元
体裁：古风

凉飙动新秋，远寺集群彦。虚檐灵籁发，列坐停挥扇。情惬引杯觞，欢剧杂酬献。酡颜映落日，林光散凌乱。池深鱼自乐，林密鸟相唤。芳桂扳幽丛，天香满西院。怀哉郑广文，樗散绝崖岸。
送王尚书宗礼转运还京
作者：智宽
朝代：元
体裁：七言律诗

白发兰台老郑荣，野人争识旧乘骢。青冥斧钺来方国，碧海楼船驾巨风。夜指星枢天直北，晓瞻云气日华东。趋朝正及端阳候，细葛承恩出汉宫。
送王景华道士之京
作者：智宽
朝代：元
体裁：七言律诗

羽客思归尺五天，双凫直上紫云端。玉箫声彻春空迥，宝剑光浮夜月寒。梦入瑶台香冉冉，步趋青琐佩珊珊。奉颜重进长生箓，南极星回太乙坛。
安南喜雨
作者：智熙善
朝代：元
体裁：七言律诗

丹凤衔书下九霄，遐荒氛疠已全消。乾坤露雨通元气，海岳风云逐使轺。杨仆楼船何用入，马援铜柱不须标。欲知金泽涵濡远，看取村村满绿苗。
句
作者：暨氏
朝代：元

多情樵牧频簪髻，无主峰莺任宿房。
丁亥清明东平寄二弟济州学正
作者：曹伯启
朝代：元

忆昨分携春正寒，生涯到此又儒官。客中度日今非易，贫里攻书古亦难。接物谦和辞尚简，处身廉谨事容宽。我行更别双亲远，莫负因风数问安。
七贤过关图
作者：曹伯启
朝代：元

清谭飘逸事凌迟，七子高风世所师。公室倾危无砥柱，服牛乘马欲何之？
上周宣慰
作者：曹伯启
朝代：元

景行高名二十年，披云吴会睹青天。士林硕果存生意，宦海清波被俗怜。腊雪随车消瘴疠，仁风合道振鱼鸢。汉廷求治新颛面，期与瓯民共息肩。
上李相
作者：曹伯启
朝代：元

昔戴豸冠居汉北，今分虎节镇山东。范滂素有澄清志，黄霸能施抚字功。数月讴歌声藉藉，一时民物气融融。姓名已覆金瓯底，望决恩波及泮宫。
与孙大方真人对酌木香棚下
作者：曹伯启
朝代：元

每怀仙境到无缘，绿暗红稀又一年。棚上雪香棚下客，暂时分得橘中天。
丧马和平甫见赠
作者：曹伯启
朝代：元

骅骝得自浙江西，远近重经总不迷。寒洗官河潮欲退，暖行村径草初齐。德驯喜藉还家力，病倒愁闻隔夜嘶。昨晚侍亲辞别墅，杖藜踏雪路高低。
中丞公叠示佳章恬愉佚老情见乎辞如六日取蟾七年求艾之句至切至当聊述鄙悰发旅中一粲
作者：曹伯启
朝代：元

俗士驰驱挽不回，高人嘉遁湛灵台。身违巨浸千寻浪，心属残灯一寸灰。里巷幸容陪杖屦，朋俦何用话梯媒。清时会构凌云厦，留取公输简众材。
中丞公示诗隐然有确乎不拔之气讽咏之馀再赓高韵略摅愚衷但求免以衰暮赋归后时为耻尔
作者：曹伯启
朝代：元

茫茫宦辙苦萦回，流憩南州月满台。世味已辞刀上蜜，人情潜效管中灰。洗杯细酌谁宾主，得句长吟耻衒媒。食禄平生归较晚，鹓行回顾愧庸材。
中丞敬公九日登真州南城以诗见示爱其閒逸迈往之气惜不得侍行遂想像和呈二首
作者：曹伯启
朝代：元

年华逝水故相临，节序循环岂易禁。芦叶汀洲迁客梦，菊花篱落故园心。长筇曳曳风生袖，破帽翩翩雪满簪。惆怅昔人行乐地，剧谈豪饮莫沉吟。四事难并举世闻，登高今喜夹河滨。美哉陶令杯中物，老矣长安陌上人。江限华夷晴浩渺，山磨今古暮嶙峋。醉归应被儿童笑，犹有黄花在角巾。
中丞敬公九日登真州南城以诗见示爱其閒逸迈往之气惜不得侍行遂想像和呈二首·其二
作者：曹伯启
朝代：元

四事难并举世闻，登高今喜夹河滨。美哉陶令杯中物，老矣长安陌上人。江限华夷晴浩渺，山磨今古暮嶙峋。醉归应被儿童笑，犹有黄花在角巾。
中元日雨不出悼所丧马呈宪府诸公三首
作者：曹伯启
朝代：元

踏破寰中万里尘，争知骏骨委咸秦。飞腾不是书生分，东望家山一惨神。酷烈薰心不可医，终朝起伏向人嘶。方瞳失却来时路，草满秋原水拍堤。堕甑皆言莫系怀，行人不见邑人灾。忽闻邻叟悲还笑，秖为狸奴去复来。
中元日雨不出悼所丧马呈宪府诸公三首·其一
作者：曹伯启
朝代：元

踏破寰中万里尘，争知骏骨委咸秦。飞腾不是书生分，东望家山一惨神。
中元日雨不出悼所丧马呈宪府诸公三首·其三
作者：曹伯启
朝代：元

堕甑皆言莫系怀，行人不见邑人灾。忽闻邻叟悲还笑，秖为狸奴去复来。
中元日雨不出悼所丧马呈宪府诸公三首·其二
作者：曹伯启
朝代：元

酷烈薰心不可医，终朝起伏向人嘶。方瞳失却来时路，草满秋原水拍堤。
中夜偶成录呈诸君子
作者：曹伯启
朝代：元

桂玉关心坐寂寥，不堪风雨助萧条。人情瞥眼云烟变，俗事丛身岁月消。衮衮鱼龙混沧海，纷纷鸿鹄上丹霄。苏秦行橐黄金尽，梦里神州去路遥。
中秋夜不寐
作者：曹伯启
朝代：元

露下遥空人未眠，佳辰惭负嫩凉天。郑声绕耳非常夜，庾兴关心似去年。商驭解纷聊自足，桂轮排闼为谁圆。亏盈见说无终极，坐听寒螀思黯然。
久雨不出呈中丞
作者：曹伯启
朝代：元

一雨霖霪近浃旬，莺花局促未成春。乾坤沴气阴推物，江海风威冷袭人。老境仓皇思故国，长途沮洳怯洪津。我躬不阅忧闾左，尽刮饥膏买湿薪。
乙卯清明沅州郊行
作者：曹伯启
朝代：元

信马沅江江上路，历览芳菲忘故步。因逢古庙说前朝，忽见孤舟横楚渡。二难恨识十年迟，四美岂期今日具。人生能得几清明，莫对残阳怨迟暮。
乙酉暮秋朔旦偶会陈鲁彦先生辅伯贤理问崔鼎新太守孟子周佥司于汴梁客舍数分携之期凡四十寒暑矣嗟岁月之遄迈思薄宦之徒劳惊喜相对恍然如梦因述怀呈诸公
作者：曹伯启
朝代：元

一别依稀四十年，染园簪盍共凄然。席间老眼无青白，身外虚名有后先。故旧半为泉下土，音容浑是梦中天。相期努力加餐饭，涧柏岩松老更坚。
乙酉馆中二首
作者：曹伯启
朝代：元

束带连朝见督邮，簿书行役又经秋。缅思彭泽归来客，何事无人管去留。或有处閒言寂寞，冗官往往厌纷如。谁能遂我还乡意，便把微官乞与渠。
乙酉馆中二首·其一
作者：曹伯启
朝代：元

束带连朝见督邮，簿书行役又经秋。缅思彭泽归来客，何事无人管去留。
乙酉馆中二首·其二
作者：曹伯启
朝代：元

或有处閒言寂寞，冗官往往厌纷如。谁能遂我还乡意，便把微官乞与渠。
九日月下小酌咏怀四首
作者：曹伯启
朝代：元

娟娟霜月净楼台，能照人生醉几回。桂子新香荐新酒，菊花留待后时开。宾雁来时燕又东，三年薄宦竟何功。晴窗偶读登楼赋，昨夜家山入梦中。官况凄其懒问津，秋光过却愈思亲。浮云苍狗悲游子，白酒黄鸡愧野人。花满东篱月满楼，一尊清兴滥风流。归来不及陶元亮，俗事纷纷欲破头。
九日月下小酌咏怀四首·其一
作者：曹伯启
朝代：元

娟娟霜月净楼台，能照人生醉几回。桂子新香荐新酒，菊花留待后时开。
九日月下小酌咏怀四首·其三
作者：曹伯启
朝代：元

官况凄其懒问津，秋光过却愈思亲。浮云苍狗悲游子，白酒黄鸡愧野人。
九日月下小酌咏怀四首·其二
作者：曹伯启
朝代：元

宾雁来时燕又东，三年薄宦竟何功。晴窗偶读登楼赋，昨夜家山入梦中。
九日月下小酌咏怀四首·其四
作者：曹伯启
朝代：元

花满东篱月满楼，一尊清兴滥风流。归来不及陶元亮，俗事纷纷欲破头。
九日省舅氏郭西独行因书所见十首
作者：曹伯启
朝代：元

田家桑梓碧幢幢，过客鞭声引吠尨。终岁耕耘竟何有，桑枢茅屋短篷窗。霏微林雾惨秋容，撩乱山禽起晚舂。营马欲来粮已尽，二三癃老诉年凶。翁媪携持陌上哀，问之行答涕沾怀。次男战死涪州界，欲问回军赎烬骸。五霸兵争总祸机，三王仁治但垂衣。老农不解兴亡事，唯说今年豆角稀。浩浩阴风酿宿霾，道边佛刹记曾来。荞花不识秋光老，犹向桑阴密处开。遥空无碍日凄凄，过雨平田尚有泥。极目断鸿明灭处，淡烟衰草一时低。松杉秋到影逾浓，梨杜霜前叶半红。荒径忽迷寻不得，罄躬还问牧牛童。豪家此日醉金樽，驴背愁诗睡正昏。野雉一声惊梦散，苍烟起处是前村。十年辛苦益清贫，自叹儒冠果误身。尽说世间骐骥少，年来谁是九方歅。阘茸营营禄有馀，孔方羞涩只閒居。小胥挥叱乡人恐，惭愧芸窗苦读书。
九日省舅氏郭西独行因书所见十首·其一
作者：曹伯启
朝代：元

田家桑梓碧幢幢，过客鞭声引吠尨。终岁耕耘竟何有，桑枢茅屋短篷窗。
九日省舅氏郭西独行因书所见十首·其七
作者：曹伯启
朝代：元

松杉秋到影逾浓，梨杜霜前叶半红。荒径忽迷寻不得，罄躬还问牧牛童。
九日省舅氏郭西独行因书所见十首·其三
作者：曹伯启
朝代：元

翁媪携持陌上哀，问之行答涕沾怀。次男战死涪州界，欲问回军赎烬骸。
九日省舅氏郭西独行因书所见十首·其九
作者：曹伯启
朝代：元

十年辛苦益清贫，自叹儒冠果误身。尽说世间骐骥少，年来谁是九方歅。
九日省舅氏郭西独行因书所见十首·其二
作者：曹伯启
朝代：元

霏微林雾惨秋容，撩乱山禽起晚舂。营马欲来粮已尽，二三癃老诉年凶。
九日省舅氏郭西独行因书所见十首·其五
作者：曹伯启
朝代：元

浩浩阴风酿宿霾，道边佛刹记曾来。荞花不识秋光老，犹向桑阴密处开。
九日省舅氏郭西独行因书所见十首·其八
作者：曹伯启
朝代：元

豪家此日醉金樽，驴背愁诗睡正昏。野雉一声惊梦散，苍烟起处是前村。
九日省舅氏郭西独行因书所见十首·其六
作者：曹伯启
朝代：元

遥空无碍日凄凄，过雨平田尚有泥。极目断鸿明灭处，淡烟衰草一时低。
九日省舅氏郭西独行因书所见十首·其十
作者：曹伯启
朝代：元

阘茸营营禄有馀，孔方羞涩只閒居。小胥挥叱乡人恐，惭愧芸窗苦读书。
九日省舅氏郭西独行因书所见十首·其四
作者：曹伯启
朝代：元

五霸兵争总祸机，三王仁治但垂衣。老农不解兴亡事，唯说今年豆角稀。
九日赠史同知二首
作者：曹伯启
朝代：元

三年客里过重阳，底事匆匆马足忙。不是不归归未得，故园松菊正荒凉。野花芬馥去年同，和气氤氲想像中。何事此回重九节，解鞍牧马故城东。
九日赠史同知二首·其一
作者：曹伯启
朝代：元

三年客里过重阳，底事匆匆马足忙。不是不归归未得，故园松菊正荒凉。
九日赠史同知二首·其二
作者：曹伯启
朝代：元

野花芬馥去年同，和气氤氲想像中。何事此回重九节，解鞍牧马故城东。
乡饮礼罢次诸公韵
作者：曹伯启
朝代：元

万井笙箫宴画屏，桑田倏忽变沧溟。十年人事成今古，数老天留载典型。琴调既閒逢绿绮，词锋已钝出青萍。尺书上达文昌府，藩邑区区尚礼经。
仁宗皇帝在藩邸赵人刘士中登塔采鸽供尚膳堕地几死图像求诗因书二绝于后
作者：曹伯启
朝代：元

荐羞扪鸽冒层烟，默识神龙巳在渊。谁料半途成废堕，不教随侍九重天。丹诚一点誓忘生，不为当时识姓名。福善祸淫天道远，满担诗卷若为情。
仁宗皇帝在藩邸赵人刘士中登塔采鸽供尚膳堕地几死图像求诗因书二绝于后·其一
作者：曹伯启
朝代：元

荐羞扪鸽冒层烟，默识神龙巳在渊。谁料半途成废堕，不教随侍九重天。
仁宗皇帝在藩邸赵人刘士中登塔采鸽供尚膳堕地几死图像求诗因书二绝于后·其二
作者：曹伯启
朝代：元

丹诚一点誓忘生，不为当时识姓名。福善祸淫天道远，满担诗卷若为情。
仪山寄山东张希孟学士
作者：曹伯启
朝代：元

有客乐幽閒，栖迟济岱间。昔时钱若水，今日谢东山。蚤避凤麟网，固辞鸳鹭班。忝予联故友，衰白始知还。
休日陪汉阳诸名公登秋兴亭觞咏移时尘虑顿息但以不得会仲通为歉因缀长句呈钦夫佥司士元太守君平察推仲通宰公暨座中诸友
作者：曹伯启
朝代：元

散材生世元无堪，强持陋质偕楩楠。年馀耳顺雪垂领，误承任使来江南。公庭日午了官事，西州散步成奇探。岁寒亭树发秋兴，名公齿序相朝参。鸳鸯梅梢欲蓓蕾，凤凰山顶飞晴岚。江水朝宗净拖练，湖光照影清揉蓝。旅雁书空度荆楚，浮云护日横湘潭。苍茫宇宙一俯仰，形役道路何痴憨。移尊伟观排小酌，紫霞潋滟堆红柑。人生扰扰有今日，座客云云无俗谈。长安富儿不识字，但能几案罗肥甘。眼中梵刹如比栉，焉知晓事无瞿昙。知音更有骢马客，威棱坐可惩奸贪。山边圣人恶旨酒，望之不敢成醺酣。一襟清兴岂终极，催归黄帽牵羸骖。渔歌悠扬风色暝，人影散乱波光涵。船开棹进一回顾，匆匆欠到王公庵。
众御史议行酬答之礼宴集公堂仆预宾主无绝长补短之艺虑养小失大之讥口号录呈正臣诸公
作者：曹伯启
朝代：元

伤廉伤惠两皆难，成始成终耐岁寒。有往有来方是礼，非宾非主意何安。
保定
作者：曹伯启
朝代：元

郁郁孤城百雉高，当年粉堞尽蓬蒿。清波忽见行人影，惭愧红尘染鬓毛。
倚和吉甫提举见赠雨中述怀诗兼寄王觉轩山长
作者：曹伯启
朝代：元

风雨潇潇夜未央，客床孤寂似禅床。庸材敢望日三接，佳士尚留天一方。万事到头都是梦，此心安处即吾乡。卜邻阳羡溪山好，远胜毗陵古战场。
偶得数语留别诸名公录赠伯宗学士子贞奉常
作者：曹伯启
朝代：元

蚤岁疏庸老更痴，都城留滞复何为。心同献璞卞和氏，命类偿金直不疑。谋醉惜无千日酒，论交须定百年期。塞鸿惯识江南路，频附佳音慰别离。
僦舍仪真咏怀寄郡贤四清先生子素彦英诸君
作者：曹伯启
朝代：元

宦游南北等飘蓬，又作江城踏雪鸿。淮济片帆乡国近，明良千载地天通。愿归畎亩延残岁，閒阅羲娥转太空。赖有儒官兼武弁，时时相过一尊同。
元夕会饮命教堂各赋一绝时招讨张公在座
作者：曹伯启
朝代：元

煌煌灯火万家新，和气薰涵太古春。有酒不妨连夜饮，金吾同是座中宾。
元贞丙申侨居村落与广文廉君贞卿尝聚首学宫仆继以金谷之职留吴中越二载君亦来临爱重之情不减于昔以是终日相忘而不遑请益新凉入郊忽起黄鹄之辞诗以代饯
作者：曹伯启
朝代：元

万卷生涯济世才，十年淮浙两书斋。古今时变花经眼，南北人情酒放怀。且托功名同敝屣，终期膏泽到枯荄。阿侬似是辕中骥，送客题诗欲闷排。
八声甘州·和郑泽民
作者：曹伯启
朝代：元

算人生南北□何如，彷佛过青春。似断蓬飞絮，平生怀抱，何处通津。欢逢故山好友，终日藉陶薰。芥蒂净如此，咸与惟新。男子十年勋业，谩无成一事，负却晨昏。便功名都了，转首是非尘。又滞此、蝇营狗苟，料山英、也笑趁虚人。谁相约，重寻故步，轻理遗文。
兰溪郊行
作者：曹伯启
朝代：元

千里飘零客，双亲喜惧年。马嘶青嶂外，人望白云边。要领知谁授，舒徐颇自便。此行羞伏枥，何必较夔蚿。
兰溪郊行
作者：曹伯启
朝代：元

羸骖乘暇阅山乡，风景无边眼力强。千里稻云蒸大冶，一年梅澍积深塘。虎狼窜伏天刑近，鸡犬舒徐日驭长。微禄每惭无补报，欲将心事效平阳。
再和
作者：曹伯启
朝代：元

酷爱西山景，经年可避喧。一声何处鸟，百样此中猿。地雅僧成趣，峰高客断魂。长藤梯藉力，茂树石粘根。贱子心君骇，贤人手泽存。水亭寒有素，云洞秀无痕。古篆纡清涧，新图挂远村。乾坤双断梗，身世一芳樽。戍角催归路，吟鞭懒入门。五年申浦住，卜宅愧吾昏。
冠州道中
作者：曹伯启
朝代：元

田园历历尽耕桑，车毂輷輷驿道长。自笑此身无定在，逢人犹问赵侯庄。
冬夜书怀
作者：曹伯启
朝代：元

土锉蛛丝冷，颓垣鼠穴稀。充肠惟脱粟，蔽体乏新衣。守分人嗤拙，怀安自觉非。当年同舍友，裘马自轻肥。
冬至日白霫道中偶成录寄朱叔茂郎中叚惟德鲁子翚二都司仍希于张白高参议郭干卿治书与两司幕长及按敦郎中邢孟直诸公处以区区薄况达之
作者：曹伯启
朝代：元

槲叶萧萧朔吹寒，山行病瘦怯衣单。驰驱一带滦江险，彷佛重经蜀道难。旅邸僦床虽自愧，绣衣持斧要同看。穷途恰值书云节，秫酒糠灯语夜阑。
减字木兰花·为监司寿
作者：曹伯启
朝代：元

乾坤清气。崧岳生申名盖世。白简霜飞。不为人间鼠发机。要期庄算。九十春光都占断。平秩南讹。管领薰风入舜歌。
初到江阴寄徐路教仲祥五首
作者：曹伯启
朝代：元

自古江南地，澄江小翠微。讼清衙散早，路僻客来稀。季子高风在，春申故宅非。晚凉无一事，携酒坐苔矶。自古江南地，林泉胜槩多。扁舟波潋滟，羸马路陂陀。异服人争笑，吴乡语渐讹。兹游谅奇绝，奈得倚门何。自古江南地，民安乐最深。稻畦云漠漠，松畹雾森森。鹅鸭喧池水，鸡豚憩竹林。小舟维古岸，销我利名心。自古江南地，东南别一天。楼台红烛底，车马翠围边。忝预官曹贵，难逄吏属贤。不图争腐鼠，危坐看飞鸢。自古江南地，兹行始识真。传云风土异，尚念里闾亲。绿水羞前列，斑衣负此身。何如徐孺子，诗酒四时春。
初到江阴寄徐路教仲祥五首·其一
作者：曹伯启
朝代：元

自古江南地，澄江小翠微。讼清衙散早，路僻客来稀。季子高风在，春申故宅非。晚凉无一事，携酒坐苔矶。
初到江阴寄徐路教仲祥五首·其三
作者：曹伯启
朝代：元

自古江南地，民安乐最深。稻畦云漠漠，松畹雾森森。鹅鸭喧池水，鸡豚憩竹林。小舟维古岸，销我利名心。
初到江阴寄徐路教仲祥五首·其二
作者：曹伯启
朝代：元

自古江南地，林泉胜槩多。扁舟波潋滟，羸马路陂陀。异服人争笑，吴乡语渐讹。兹游谅奇绝，奈得倚门何。
初到江阴寄徐路教仲祥五首·其五
作者：曹伯启
朝代：元

自古江南地，兹行始识真。传云风土异，尚念里闾亲。绿水羞前列，斑衣负此身。何如徐孺子，诗酒四时春。
初到江阴寄徐路教仲祥五首·其四
作者：曹伯启
朝代：元

自古江南地，东南别一天。楼台红烛底，车马翠围边。忝预官曹贵，难逄吏属贤。不图争腐鼠，危坐看飞鸢。
初至金陵闻宪府诸公咏梁武镬莲花想像为赋
作者：曹伯启
朝代：元

欲致芙蕖水面风，规规培植兴无穷。曾陪青草轩窗外，忽幻红衣鼎镬中。香色未饶春富贵，本根元抱玉玲珑。误承老柏垂清荫，拔地参天趣亦同。
华亭道中连前诗寄卢知州王仲通朱文炳
作者：曹伯启
朝代：元

茫茫广斥望中迷，地尽东吴土自泥。寒气袭人沧海近，湿云当眼昊天低。萧条古树旌茅屋，诘曲清沟护稻畦。莫诧鲈鱼风味好，月明闻鹤更悽悽。
南乡子·二阕四川道中作
作者：曹伯启
朝代：元

蜀道古来难。数日驱驱兴已兰。石栈天梯三百尺，危栏。应被旁人画里看。两握不曾乾。俯瞰飞流过石滩。到晚才知身是我，平安。孤馆青灯
南乡子二阕 其一 四川道中作
作者：曹伯启
朝代：元

蜀道古来难。数日驱驰兴已阑。石栈天梯三百尺，危栏。应被傍人画里看。两握不曾乾。俯瞰飞流过石滩。到晚才知身是我，平安。孤馆青灯夜更寒。
南乡子二阕 其二 四川道中作
作者：曹伯启
朝代：元

十月出秦关。竟日悠悠杳霭间。直到蚕鱼开国地，跻攀。行尽千山复万山。归辔动欢颜。江路梅花笑往还。稚子候门何日到，痴顽。好把虚名付等閒。
南乡子二阕·四川道中作
作者：曹伯启
朝代：元

蜀道古来难。数日驱驰兴已阑。石栈天梯三百尺，危栏。应被傍人画里看。两握不曾乾。俯瞰飞流过石滩。到晚才知身是我，平安。孤馆青灯夜更寒。十月出秦关。竟日悠悠杳霭间。直到蚕鱼开国地，跻攀。行尽千山复万山。归辔动欢颜。江路梅花笑往还。稚子候门何日到，痴顽。好把虚名付等閒。
南塘戏赠立斋主人
作者：曹伯启
朝代：元

南塘幽阒似山林，是是非非总不侵。诗有静功联句好，坐无俗客话情深。花枝徙倚閒居乐，柳絮颠狂薄宦心。闻说主人村酒熟，几时携杖一相寻。
卢沟桥
作者：曹伯启
朝代：元

舆马连年东复西，巨鳌双胁夹青猊。荷旃食肉无非命，憔悴相如不敢题。
古任临流亭宴集寄谢座主冀需轩中丞兼简张克斋司农曹子贞郎中及席间诸友
作者：曹伯启
朝代：元

两脚黄尘阅几州，危亭俄喜见临流。收功宰相能青眼，伺命郎官正黑头。半醉听歌评亥豕，诸任怜客斗觥筹。片帆急送三千里，云锦翻风想旧游。
句
作者：曹伯启
朝代：元

溪山新月上，江海故人同。
句
作者：曹伯启
朝代：元

露坐分藜榻，郊行解葛衣。澹烟新店舍，斜月旧河山。立谈千古意，坐占一生閒。积水不胜流水碧，远山还比近山青。十年人事成今古，数老天留载典型。去岁关心如昨日，平明回首又东风。山色欲冥知雨信，岸痕齐剥记潮生。
叹宜兴无钖饥民二首
作者：曹伯启
朝代：元

缁衣终日诵慈悲，蝼蚁伤生亦皱眉。一镬高悬万人命，贪嗔当畏老天知。沴气无情苦降灾，饥民往往背如鲐。微躯不惜填沟壑，还我生前布施来。
叹宜兴无锡饥民二首·其一
作者：曹伯启
朝代：元
体裁：七言绝句

缁衣终日诵慈悲，蝼蚁伤生亦皱眉。一镬高悬万人命，贪嗔当畏老天知。
叹宜兴无锡饥民二首·其二
作者：曹伯启
朝代：元
体裁：七言绝句

沴气无情苦降灾，饥民往往背如鲐。微躯不惜填沟壑，还我生前布施来。
君山宴集用韩学正韵
作者：曹伯启
朝代：元

与客携壶上碧山，茫茫天宇一开颜。江涛汹涌怀思处，民屋萧条指顾间。落日照蓬趋水驿，清风拂座笑尘寰。安仁解作閒居赋，栖鹘危巢也自攀。
吴餋浩求题文希伯竹坡诗卷
作者：曹伯启
朝代：元

南州佳士乐中和，手种筼筜绿满坡。老叶筛金风不止，新梢滴露夜如何。渭川但说生涯好，晋室偏招隐逸多。更约松梅作三益，岁寒光景共婆娑。
呈平章梁公
作者：曹伯启
朝代：元

萤光曾得近郎星，柳絮俄成海上萍。筦库三年头欲白，庙堂千仞眼终青。区区刀笔犹南土，望望簪缨尽北庭。偶向邮亭瞻使节，斐章端欲诉飘零。
呈提刑
作者：曹伯启
朝代：元

宪府声名据上游，绣衣骏马出神州。百城唾手分情伪，五听存心访戚休。人物风流文胜锦，襟怀磊落气横秋。从今海内归公论，蓬筚真材少滞留。
呈郝新斋左丞
作者：曹伯启
朝代：元

绣斧澄清古范滂，赐环三载镇文昌。称停政事权衡稳，润饰诗书意味长。辅世昔闻心匪石，忧民今见鬓成霜。何时不踏红尘路，閒侍新斋几研傍。
周可山风鉴独步江东别几三十年邂逅金陵写怀奉赠
作者：曹伯启
朝代：元

白下有遗叟，栖迟周可山。立谈千古意，坐占一生閒。净拭妍蚩鉴，高标义利关。逢君常自愧，衰谢不知还。
和丁仲谦
作者：曹伯启
朝代：元

皎皎襟怀灿日晖，生平蕴藉定谁知。断蓬转地三千里，老柏参天四十围。恋阙久思羊舌谏，待时还作虎头痴。人间鼷鼠虽无用，乘兴宜教弩发机。
和人游蒋山二首
作者：曹伯启
朝代：元

为怜山崒嵂，不避路萦回。况值八九月，那无三两杯。人生行乐耳，世事已焉哉。碌碌剡溪令，何如终草莱。古人追乐事，日费百千回。发兴排诗律，消愁仗酒杯。何时能仿此，吾道付悠哉。所恨亏甘旨，斑衣愧老莱。
和人游蒋山二首·其一
作者：曹伯启
朝代：元

为怜山崒嵂，不避路萦回。况值八九月，那无三两杯。人生行乐耳，世事已焉哉。碌碌剡溪令，何如终草莱。
和人游蒋山二首·其二
作者：曹伯启
朝代：元

古人追乐事，日费百千回。发兴排诗律，消愁仗酒杯。何时能仿此，吾道付悠哉。所恨亏甘旨，斑衣愧老莱。
和何御史登蒋山二首
作者：曹伯启
朝代：元

亭亭孤塔耸青霄，常与云林伴阒寥。欲谢微官居胜境，恐因凉德负清朝。千章夏木宜倾盖，一脉寒泉可弃瓢。眼底尘缘犹未断，仙凡咫尺路迢遥。
和何御史登蒋山二首·其一
作者：曹伯启
朝代：元

亭亭孤塔耸青霄，常与云林伴阒寥。欲谢微官居胜境，恐因凉德负清朝。
和何御史登蒋山二首·其二
作者：曹伯启
朝代：元

千章夏木宜倾盖，一脉寒泉可弃瓢。眼底尘缘犹未断，仙凡咫尺路迢遥。
和傅茌山九日秋闱
作者：曹伯启
朝代：元

宦游何所得，岁岁客殊方。驰骛不自已，别离是寻常。资身素无策，遐愧工与商。光景一何速，瞥然度飞黄。瀛州良不恶，复到澄清堂。借问堂中人，生平有何长。梦想枌榆社，披襟坐藜床。晦息存夜气，晨兴玩天光。云胡不归去，老大徒悲伤。秋雨忽开霁，乾坤变清凉。偶于职守外，沿檄监文场。诸生竞葩藻，寸晷何仓皇。藩臣喜扬激，宾筵秩觥觞。秋阳暖慈闱，春风游帝乡。瓶中有红腐，稳慱大官羊。
和刘平叔见寄二首
作者：曹伯启
朝代：元

量若洪波重若山，紫薇花下愿君还。谁知金谷尘埃底，犹自哦诗敢破悭。杭睦相望水隔山，刘郎诗债未能还。耐官到底无清浊，造物从来有剩悭。
和刘平叔见寄二首·其一
作者：曹伯启
朝代：元

量若洪波重若山，紫薇花下愿君还。谁知金谷尘埃底，犹自哦诗敢破悭。
和刘平叔见寄二首·其二
作者：曹伯启
朝代：元

杭睦相望水隔山，刘郎诗债未能还。耐官到底无清浊，造物从来有剩悭。
和孟子周佥司除夜见示
作者：曹伯启
朝代：元

綵衣曾喜竹炉边，回首光阴阅逝川。百虑无堪空白发，一灯相续只青毡。老将佳节为常事，人把閒官比旧年。想见来春风景好，奴星又系送穷船。
和宋御史喜雪见寄
作者：曹伯启
朝代：元

都城久无雪，腊日冻全消。十月江南住，六花帘外飘。丰穰关政事，喜乐到渔樵。？向梅边醉，荒诗为续貂。
和宋御史喜雪见寄
作者：曹伯启
朝代：元
体裁：五言律诗

都城久无雪，腊日冻全消。十月江南住，六花帘外飘。丰穰关政事，喜乐到渔樵。�向梅边醉，荒诗为续貂。
和完颜东皋佥司
作者：曹伯启
朝代：元

一踏荆榛路，三经杞菊秋。下乔知有命，行变觉无忧。素发迎新岁，青云忆旧游。诗来慰惆怅，飞梦海边州。
和完颜正甫佥事见寄
作者：曹伯启
朝代：元

芸芸天壤间，物物自终始。阴阳司屈伸，雨露发膏泚。穷探造化妙，学道当没齿。忆昨效前脩，老屋坐荒址。诚能不汝画，么么变奇伟。华发已侵寻，兰台方小史。补报无尺寸，追思负甘旨。胡为俗累深，不得宦情已。涉世相推移，因人具条理。堂堂颜使君，端为苍生起。东瓯素凋瘵，宿弊要全洗。守宰如星分，妖红连俗紫。己听下车谣，清强新直指。岩岩金华峰，湛湛谷溪水。吾道增光辉，霁景照纨绮。古今谁并驾，避路行且止。簿书日奔忙，愧我徒为耳。
和宫教授二首
作者：曹伯启
朝代：元

蒲柳惊秋至，蒹葭泣露瀼。虚名无实用，旅迹寄遐荒。念念归南亩，悠悠梦北堂。缅思忠与孝，马腹值鞭长。青云有高士，捷给如飞黄。白眼空四海，清风扇八荒。蹇予诚跛鳖，世事付亡羊。客窗诵佳句，黄妳润枯肠。
和宫教授二首·其一
作者：曹伯启
朝代：元

蒲柳惊秋至，蒹葭泣露瀼。虚名无实用，旅迹寄遐荒。念念归南亩，悠悠梦北堂。缅思忠与孝，马腹值鞭长。
和宫教授二首·其二
作者：曹伯启
朝代：元

青云有高士，捷给如飞黄。白眼空四海，清风扇八荒。蹇予诚跛鳖，世事付亡羊。客窗诵佳句，黄妳润枯肠。
和平江推官佟亨甫游锡山陆氏园亭
作者：曹伯启
朝代：元
体裁：七言律诗

世途平地几褒斜，古道迂回草棘遮。盈缩静看天际月，荣枯常拟槛前花。凌云慷慨瞻新句，好客殷勤喜故家。咫尺胜缘无分到，为谁辛苦趁蜂衙。
和张受益二首
作者：曹伯启
朝代：元

交契观夷险，高卑象梓桥。世途逄蹭蹬，心境失逍遥。道诎身焉用，居安气不骄。燎原风正急，谁为辨兰萧。蚤岁游东鲁，从师学步趋。齑盐三尺命，行李一囊书。往事随黄鹄，空场絷白驹。宦情都净尽，欹枕忆耕锄。
和张受益二首·其一
作者：曹伯启
朝代：元

交契观夷险，高卑象梓桥。世途逄蹭蹬，心境失逍遥。道诎身焉用，居安气不骄。燎原风正急，谁为辨兰萧。
和张受益二首·其二
作者：曹伯启
朝代：元

蚤岁游东鲁，从师学步趋。齑盐三尺命，行李一囊书。往事随黄鹄，空场絷白驹。宦情都净尽，欹枕忆耕锄。
和徐同知游北山寺
作者：曹伯启
朝代：元

重阳寻胜槩，出郭抵云山。梵宇栖迟外，田家指顾间。人言生处乐，我羡此中閒。景行东篱下，螺杯且驻颜。
和敬斋卢公仲通王宰新秋咏怀
作者：曹伯启
朝代：元

残编寂寞对韩檠，四十年间一梦惊。苍狗白云观世态，碧梧金井听商声。渊明未遂还乡计，工部空怀恋阙情。稚子不知时序改，晚庭争贺嫩凉生。
和曹彦礼书怀六首
作者：曹伯启
朝代：元

温风习习荡层阴，送别江城恨不禁。此去知君有新渥，故人多在玉堂深。水边城郭易为阴，离恨羁愁两不禁。更入漕渠随畚锸，浃旬无暇接清音。流水高山待赏音，人生腾踏岂无心。他时先步岩廊上，莫遣门庭海样深。江千岁晚苦多阴，抱膝真成梁父吟。此日饯行无别物，赓歌聊识故人心。燄燄阳刚破宿阴，八荒民物动欢心。得时行道男儿事，岩谷幽居不要深。有客由来济水阴，凝寒驻马乱山深。新诗点检人间事，写出千秋万古心。
和曹彦礼书怀六首·其一
作者：曹伯启
朝代：元

温风习习荡层阴，送别江城恨不禁。此去知君有新渥，故人多在玉堂深。
和曹彦礼书怀六首·其三
作者：曹伯启
朝代：元

流水高山待赏音，人生腾踏岂无心。他时先步岩廊上，莫遣门庭海样深。
和曹彦礼书怀六首·其二
作者：曹伯启
朝代：元

水边城郭易为阴，离恨羁愁两不禁。更入漕渠随畚锸，浃旬无暇接清音。
和曹彦礼书怀六首·其五
作者：曹伯启
朝代：元

燄燄阳刚破宿阴，八荒民物动欢心。得时行道男儿事，岩谷幽居不要深。
和曹彦礼书怀六首·其六
作者：曹伯启
朝代：元

有客由来济水阴，凝寒驻马乱山深。新诗点检人间事，写出千秋万古心。
和曹彦礼书怀六首·其四
作者：曹伯启
朝代：元

江千岁晚苦多阴，抱膝真成梁父吟。此日饯行无别物，赓歌聊识故人心。
和李彦谦御史
作者：曹伯启
朝代：元

大钧播物性难同，处世规模贵适中。分薄畸人偏得咎，时来竖子亦成功。堂堂东鲁青云客，碌碌西秦白发翁。松柏相看期晚节，肯随桃李竞春风。
和王士美
作者：曹伯启
朝代：元

十年里社记情亲，此日同登陌上尘。孔氏家声喧紫禁，王生诗笔健青春。楩楠定见为梁栋，鱼鸟那知在网纶。礼义扩充儒者事，菜羹疏食任吾真。
和申仲礼
作者：曹伯启
朝代：元

纷纷荣悴阅春花，惭愧山巅与水涯。不揣散材难补世，自投尘鞅却思家。黄紬覆首争槐蚁，藜杖支颐数屋鸦。岁莫情怀若为守，真同旅食住京华。
和赵鼎之中秋不见月
作者：曹伯启
朝代：元

四事难并今古情，春花已过秋月明。秋气平分月先满，海风吹起云纵横。万户千门心若祟，帘幕低垂绿窗闭。洗杯小酌兴茫然，夜雨空阶作秋意。一杯一杯复一杯，浮云于我何有哉。至人胸中月常在，灯前一笑双眉开。四时月色皆圆洁，祗是人心还自绝。读书意气当拿云，及此幽寒谩呜咽。和诗聊与节相酬，旅思绵绵无尽头。明月明年何处看，神州相望更多愁。
和通州王总管二首
作者：曹伯启
朝代：元

彼美王夫子，相逢各异乡。秋高风淅淅，江阔水茫茫。回首关山远，伤心道路长。英豪休感慨，十手指轩裳。霜信入谯楼，人间溽暑收。荒凉松菊径，潦倒芰荷洲。银汉谁家月，金风满地秋。吟诗遇知己，毛颖凛霜矛。
和通州王总管二首·其一
作者：曹伯启
朝代：元

彼美王夫子，相逢各异乡。秋高风淅淅，江阔水茫茫。回首关山远，伤心道路长。英豪休感慨，十手指轩裳。
和通州王总管二首·其二
作者：曹伯启
朝代：元

霜信入谯楼，人间溽暑收。荒凉松菊径，潦倒芰荷洲。银汉谁家月，金风满地秋。吟诗遇知己，毛颖凛霜矛。
和陈爱山
作者：曹伯启
朝代：元

拉友寻佳致，迢迢远市喧。度山宁惜马，傍水得观猿。净尽羁人恨，招回远客魂。树头参汉表，石齿漱云根。植柳人如在，唫梅墓亦存。风杉苍晚节，雨径绿秋痕。数亩栖霞洞，千年落照村。谁怜丞相宅，我爱故人樽。叱道僧归寺，还家仆候门。贾留真有意，谁可代晨昏。
和韩同知
作者：曹伯启
朝代：元

荒城何喜饯皇华，满马春光路不赊。玉闼簪缨三辅客，青云冠盖五侯家。临江酾酒情何限，对节成诗兴未涯。从此东南民事乐，使君和气雨随车。
咏怀
作者：曹伯启
朝代：元

击豪卧虎事非难，一柱中流颇自安。冰炭圣贤犹未免，燕鸿时序不相干。落花飞絮无春梦，脩竹长松有岁寒。月旦悄然明府去，敢因俗议动悲欢。
咏怀寄赵君
作者：曹伯启
朝代：元

铅椠生涯二十秋，无依如鹊拙如鸠。胸蟠子美千间厦，眼豁元龙百尺楼。知命岂争蕉底鹿，兴宗要远梦中牛。壮怀磊落凭谁语，时问东陵谒故侯。
咏雁
作者：曹伯启
朝代：元

寒色波光秋影涵，数行天字到江南。衔芦有为防矰缴，择地无心入瘴岚。寒暑相催犹可避，稻粱虽好不宜贪。哀鸣欲动何人意，猎骑弯弧酒正酣。
哭子谦亨
作者：曹伯启
朝代：元

曹子谦亨字光益，祖父文山移砀邑。宋金华裔居太丘，睢阳城东酂城北。父仕江阴实辛巳，育汝今年二十二。六经文艺迈同伦，孝弟纯诚无不至。东风吹起远游心，姑孰姚公如玉金。担簦就学千里去，每对斜阳思好音。壬申中秋短三日，东道张卿递书尺。为言卧疾求良医，汝兄走视星火急。我持省檄在云间，汝兄俄自姑孰还。乃言音书之来翌日为鬼录，使我相对号恸生意俱摧残。世间子女人皆惜，亦有珠瑰杂瓦砾。创然碎却千金璧，地久天长泪沾臆。陋棺风雨寄江东，日夜音容在眼中。大钧播物极万变，悠悠此意谁能穷。谦亨稍解先天理，昼夜犹为一生死。英灵不泯闻此哀，肯为冯依诉终始。
唐多令·释怀寄友人
作者：曹伯启
朝代：元

衰境日匆匆。浮生一梦中。笑愁怀、万古皆同。越水燕山南北道，来不尽，去无穷。萍水偶相逢。晴天接远鸿。似人间、马耳秋风。山立扬休成底用，闻健在，好归农。
喜至大都
作者：曹伯启
朝代：元

土锉荒烟二十秋，眼明今日见皇州。轻裘肥马休相笑，本自无心秉烛游。
喜雨
作者：曹伯启
朝代：元

一雨如膏万物新，亢阳无碍接冬春。杯传旧醁千村乐，陇出新青二麦匀。请祷不烦投虎客，调元应赖问平人。农翁未识天恩重，却费牺牲礼社神。
士贞教授弟寄诗句新意雅但不知铁君故事云何用韵述怀以答来意
作者：曹伯启
朝代：元

自从萍梗任东西，几处飞鸿踏雪泥。三复无违人易老，独施有政物难齐。图形麟阁身何济，想像菟裘首谩低。早晚世缘都净尽，至人相约话招提。
壬寅日长至兀坐不出寄卢敬斋知州
作者：曹伯启
朝代：元

少年挑闼思冬至，老境飘零怯岁阑。梅友为谁呈晚节，竹君空自傲清寒。豪宗足食占云易，闾左无衣祷雪难。愁绪不妨添一线，醉闻儿女劝加餐。
复用述怀韵寄吉甫师尹二公
作者：曹伯启
朝代：元

物理盈虚岂易量，更阑寻绎月侵床。九年面壁师中夏，三策回天黜异方。驽马不离刍牧地，轻鸥常占水云乡。谁能识得归来趣，古是今非梦一场。
夏夜露坐
作者：曹伯启
朝代：元

露下晴空酿薄寒，坤舆厚德载人寰。星光逊月明珠碎，云气停风白练閒。水鸟自抟空阔际，烟蚊常在有无间。儿童为数秋期近，书剑无成益厚颜。
夏夜露坐二首
作者：曹伯启
朝代：元

荡荡青冥阔，瀼瀼白露寒。惊乌啼木杪，老兔出云端。坐久同谁语，吟成只自叹。慰亲应有日，沿檄到长安。露坐夜如何，村居即涧阿。苍烟喷素月，碧落转银河。病抑诗情减，愁添睡思多。秋风庭树响，勋业愧蹉跎。
夏夜露坐二首·其一
作者：曹伯启
朝代：元

荡荡青冥阔，瀼瀼白露寒。惊乌啼木杪，老兔出云端。坐久同谁语，吟成只自叹。慰亲应有日，沿檄到长安。
夏夜露坐二首·其二
作者：曹伯启
朝代：元

露坐夜如何，村居即涧阿。苍烟喷素月，碧落转银河。病抑诗情减，愁添睡思多。秋风庭树响，勋业愧蹉跎。
夜宿太湖岸
作者：曹伯启
朝代：元

太湖西望如沧溟，木落霜寒波更清。闻道是中多巧石，明朝岂用劳生灵。晚风作恶蛟鼍走，摇荡乾坤洗星斗。大隐乘舟不见人，而今盗贼为渊薮。
夜宿清河
作者：曹伯启
朝代：元

云屋人家星散居，郭西烟火夜停车。平生习气今犹在，拄杖敲门看读书。
夜雨
作者：曹伯启
朝代：元

老屋淙淙榻屡移，披衣起坐候晨鸡。四檐急溜三江泻，一道寒声万弩齐。飞电过窗开宝鉴，震雷鼓物揭征鼙。平明点检人间事，流水溶溶涨小溪。
大名客舍
作者：曹伯启
朝代：元

辞乡弹指浃旬过，谩拟长松带女萝。僧室梦回愁思冗，侯门食罢强颜多。世途千里心如折，茅屋双亲鬓已皤。富贵本来勤苦得，不须弹铗动高歌。
奉赠施水庵僧
作者：曹伯启
朝代：元

万叠云山绕梵宫，黑衣三五坐谈空。适来车马迎门处，一念应归有相中。
如梦令 赠道夫二首 其一
作者：曹伯启
朝代：元
体裁：词

学有探奇索妙。命有人憎鬼笑。难与老天争，寂寞汉陵周庙。权要。权要。林樾有人清啸。
如梦令·荣悴本来何处
作者：曹伯启
朝代：元
体裁：词

荣悴本来何处。看取岸花汀树。醉眼眩青红，欲问真源无路。归去。归去。风外数声齐女。
如梦令·赠道夫二首
作者：曹伯启
朝代：元

学有探奇索妙。命有人憎鬼笑。难与老天争，寂寞汉陵周庙。权要。权要。林樾有人清啸。荣悴本来何处。看取岸花汀树。醉眼眩青红，欲问真源无路。归去。归去。风外数声齐女。
姑苏馆夜雨
作者：曹伯启
朝代：元

雨馆幽栖耿不眠，单衾如洗夜如年。梧桐井畔风波恶，薜荔墙头水乐全。压屋密云沧海立，照窗飞电玉绳连。据床点检平生事，唯有青灯结净缘。
威卿中丞溽暑中遣送秋露芳尊侑以佳篇感愧之馀用韵以谢
作者：曹伯启
朝代：元

盍簪江浒话襟期，平日纷传始见知。奕世清门膺重望，十年黄阁佐明时。休官未逊陶元亮，恋阙犹思杜拾遗。野老尽消烦恼障，对花斟酒细哦诗。
子方心困二隐君屡以书疏相问因伯亨都司赴召亟联数语寄谢
作者：曹伯启
朝代：元

宦游始至澄江日，异代衣冠常接迹。更见诸生列郡庠，大篇巨轴辉金璧。别来三十四周星，世事消磨如过客。区区耳顺有五年，坐觉羲娥急朝夕。官债穷愁旧复新，茫然回首成今昔。两贤时得梦中看，目力昏花心尚赤。
子规
作者：曹伯启
朝代：元

蜀魄曾为古帝王，千声万血送年芳。贪夫倦听空低首，远客初闻已断肠。锦水春残花似雨，楚天梦觉月如霜。催归催得谁归去，唯有东郊农事忙。
孟光寿日
作者：曹伯启
朝代：元

七十神舆合暂停，归来高枕梦初醒。人情似减当时暖，山色还添近日青。诗礼有功湔后虑，儿孙无恙赖先灵。一尊对酌春将暮，松竹当窗月在庭。
学宫雨夜有感
作者：曹伯启
朝代：元

北风撼庭柯，寒雨击檐瓦。恍疑更漏急，俄顷恣飘洒。辗转宦游客，听此殊不雅。留滞三月馀，憧憧若奔马。缅惟莘郊人，清芬播中夏。徵车再三来，嚣嚣尚耕野。以身阅盛衰，动静非苟且。竹帛照古今，惠夷同圣者。人材有径庭，理势遂高下。负此顽钝资，辛勤愿陶冶。茹糗充朝饥，芹宫芘馀厦。僮仆夜号寒，私忧若为写。鼎食愧臧获，陆沉哀屈贾。载咏鸡鸣诗，行藏随用舍。
安平客舍
作者：曹伯启
朝代：元

荒城四面尽陂陀，人傍西山语渐讹。一夜饭牛棚下宿，愁闻闾里笑声多。
官马行呈李总管
作者：曹伯启
朝代：元

肩舆坐尤稳，官事倦逢迎。南来秪乘马，仆隶教编氓。洗则养神骏，秣之爱长鸣。四时腓且安，主人心始平。翻思历兹郡，牧民为正名。科徭思日寝，刑罚愿时清。胡为政多门，青紫乱纵横。讼言无巨细，案牍竟纷争。鬻田给征税，伐木空原茔。民心无正归，歌谣有新声。服劳于王事，孰惮夜与明。徵求苦烦急，日用何由生。争如作官马，蒙背银鞍轻。吾侪闻此风，郁郁伤中情。不有治安策，自惭非国桢。歌诗赠官长，敢效舂陵行。
定兴喜见太行山
作者：曹伯启
朝代：元

小年闻说此山名，梦里西游隐见形。今日得观真面目，却教低首愧山灵。
宪使徐公子方俾诸生赋勤学诗盖示勉励之意僭题卷末
作者：曹伯启
朝代：元

脩身戒昏惰，学业贵精勤。圣人惜寸晷，志士耻无闻。勤惰不自省，贤愚此中分。流观八纮内，矻矻穷朝曛。农者国之本，三时务耕耘。作劳乃有得，老稚俱欢欣。梓匠服工役，营营操斧斤。商旅涉险阻，衷情若惔焚。中年致丰富，筑室连青云。士也责尤重，凡流岂同群。纲常继绝学，仁义匡时君。圣道苟不熟，几何能策勋。升平古来少，幸际书同文。发愤简师友，励精攻典坟。萤雪代膏蜡，齑盐鄙膻荤。衡门拒游宴，世虑祛丝棼。涵养至成德，功名奚足云。绣衣来何莫，文帜张吾军。敦劝果无怠，英材见纷纭。
宿吕梁寄子素府教
作者：曹伯启
朝代：元

舟泊吕梁下，心驰天地间。澹烟新店舍，斜月旧河山。苦债无终极，衰年度险艰。梦中孙与子，相戒制斑斓。
寄刘彦卿同舍二首
作者：曹伯启
朝代：元

济济声华久见称，青云豪气小陈登。东州邂逅人非旧，始信千年谷变陵。君立吴蒙伯仲间，我惭失学似君难。何时握手文山去，得使儿曹刮目看。
寄刘彦卿同舍二首·其一
作者：曹伯启
朝代：元

济济声华久见称，青云豪气小陈登。东州邂逅人非旧，始信千年谷变陵。
寄刘彦卿同舍二首·其二
作者：曹伯启
朝代：元

君立吴蒙伯仲间，我惭失学似君难。何时握手文山去，得使儿曹刮目看。
寄友人
作者：曹伯启
朝代：元

汲古人传僻，安贫自觉清。巨鳌谁可钓，腐鼠不须争。未了高轩过，宜逢小吏轻。白丁二十许，甘学范高平。
寄张仲豪
作者：曹伯启
朝代：元

簿书形役愧同伦，宦学如公有几人。勋业未惭贤相种，文章宜卜醉翁邻。江淮去住风涛恶，天地生成草木春。珍重忘年欲倾倒，短章聊为写情真。
寄景梁御史
作者：曹伯启
朝代：元

清朝恢制度，台阁任儒臣。昔预联镳客，今为避路人。拔茅言在耳，迁木句伤神。奔走情无赖，西风起问津。
寄李总管
作者：曹伯启
朝代：元

十载峨峨仰重名，荆州一识快生平。金闺通籍能忘势，瓮牖垂交亦尽诚。秋月共观山北政，春雷同震斗南声。龙门不少簪裾客，愿逐朱轓上玉京。
寄江阴诸君
作者：曹伯启
朝代：元

六年疏僻赖相维，犹记河边酌别时。归兴暮云同缥缈，愁怀秋草共披离。仕途萦折还幽谷，世态峥嵘又弈棋。想像芙蓉城里住，客窗频读送行诗。
寄胡教谕六首
作者：曹伯启
朝代：元

驾言江东秋已莫，河洛先生欣所遇。形容质朴千年松，学问渊源九经库。欲学毛生慰老亲，便携长策干当路。我今参透草鞋禅，何似扃门作书蠹。江皋迢递风景莫，游子仓皇怅无遇。壮心激烈期轩昂，人困日长囚筦库。久坐应教靖节嗤，拚归又怯长安路。何当著脚簿书丛，刀笔犹能削奸蠹。跳丸苦欲催衰莫，千里鲁侯嗟不遇。外台飞檄誉廉平，底用琨珸藏宝库。知非未敢效蘧瑗，喜过尚堪师子路。悠悠天地亦何心，输与芸窗坐蟫蠹。遗经兀兀穷朝莫，月窟天根有真遇。何为提要必钩元，殆似立家须厩库。终期太史开盲聋，肯效扬朱泣岐路。相逢衮衮劝时妆，墙角檠抛书养蠹。山禽似说归何莫，不学三馀思董遇。浑金璞玉皆若人，翠羽丹砂巳充库。从容受命是天真，俯仰同流非正路。闻身未老治菟裘，世事侵寻木生蠹。风雨愁城楚江暮，前人岂尽非常遇。怀材抱艺储琅玕，击柝守阍司庾库。襄王抵死负灵均，子敬无心事公路。我曹奔走谩趑趄，钻纸篆科蝇友蠹。
寄胡教谕六首·其一
作者：曹伯启
朝代：元

驾言江东秋已莫，河洛先生欣所遇。形容质朴千年松，学问渊源九经库。欲学毛生慰老亲，便携长策干当路。我今参透草鞋禅，何似扃门作书蠹。
寄胡教谕六首·其三
作者：曹伯启
朝代：元

跳丸苦欲催衰莫，千里鲁侯嗟不遇。外台飞檄誉廉平，底用琨珸藏宝库。知非未敢效蘧瑗，喜过尚堪师子路。悠悠天地亦何心，输与芸窗坐蟫蠹。
寄胡教谕六首·其二
作者：曹伯启
朝代：元

江皋迢递风景莫，游子仓皇怅无遇。壮心激烈期轩昂，人困日长囚筦库。久坐应教靖节嗤，拚归又怯长安路。何当著脚簿书丛，刀笔犹能削奸蠹。
寄胡教谕六首·其五
作者：曹伯启
朝代：元

山禽似说归何莫，不学三馀思董遇。浑金璞玉皆若人，翠羽丹砂巳充库。从容受命是天真，俯仰同流非正路。闻身未老治菟裘，世事侵寻木生蠹。
寄胡教谕六首·其六
作者：曹伯启
朝代：元

风雨愁城楚江暮，前人岂尽非常遇。怀材抱艺储琅玕，击柝守阍司庾库。襄王抵死负灵均，子敬无心事公路。我曹奔走谩趑趄，钻纸篆科蝇友蠹。
寄胡教谕六首·其四
作者：曹伯启
朝代：元

遗经兀兀穷朝莫，月窟天根有真遇。何为提要必钩元，殆似立家须厩库。终期太史开盲聋，肯效扬朱泣岐路。相逢衮衮劝时妆，墙角檠抛书养蠹。
寄菊圃宪副
作者：曹伯启
朝代：元

十行丹诏发春雷，一脉阳和遍九垓。天下求安先肃政，浙东何幸遇全材。贪狼昼伏毛如立，老鹘宵征气已摧。山谷饥民厌烦酷，赐环消息不须来。
寄谢君举副使
作者：曹伯启
朝代：元

双溪分被五周星，吴下相逢眼更青。置酒楼头观世态，放情言外慰山灵。惠留良药诗脾悦，想像纤絺暑气醒。两地宦游非往昔，晚风吹动雨冥冥。
寄谢陆义斋廉使诸公
作者：曹伯启
朝代：元

峥嵘古暨阳，事简风俗淳。仆也一何有，忝为幕中宾。齐瓜六见熟，于今作閒身。东皋事游息，联镳出城闉。时当仲夏初，万木繁阴新。眺览悉幽胜，主宾若同寅。云间陆公子，丰姿迈群伦。妙龄心老大，富贵不骄人。石居状元后，累叶为缙绅。海翁文章伯，子弟尽麒麟。何有两夫子，家声德相邻。行乐兴非浅，杯盘夜及晨。名园开锦绣，品馔罗奇珍。晚入清凉界，诸公礼极臻。于菟亦无惧，酒力乃尔神。处士叶其姓，绿绮随乌巾。时闻操一曲，天地还氤氲。歌调间南北，手谈弃疏亲。黄云遍四野，遐迩不忧贫。凝睇即成趣，满怀俱是春。主人捧觞劝，厌饫难为嗔。斜日觅归路，瞢腾入嚣尘。梦觉思梗槩，拥鼻如酸辛。惓惓无以报，作诗记天真。
寄郝知事二首
作者：曹伯启
朝代：元

诗礼渐摩气已清，冗官抛去世缘轻。未应落寞伤时态，想在淹留见俗情。士类会谈新德化，我曹犹佩旧章程。岁寒独有梅花树，凡草芳时岂见荣。山光水色古犹今，人事联翩苦见侵。俗务日新公论减，簿书星急吏权深。名场久欲抽身去，诗伯相陪拥鼻吟。台阁搜贤到岩薮，故人能识向来心。
寄郝知事二首·其一
作者：曹伯启
朝代：元

诗礼渐摩气已清，冗官抛去世缘轻。未应落寞伤时态，想在淹留见俗情。士类会谈新德化，我曹犹佩旧章程。岁寒独有梅花树，凡草芳时岂见荣。
寄郝知事二首·其二
作者：曹伯启
朝代：元

山光水色古犹今，人事联翩苦见侵。俗务日新公论减，簿书星急吏权深。名场久欲抽身去，诗伯相陪拥鼻吟。台阁搜贤到岩薮，故人能识向来心。
寄题刘氏义学
作者：曹伯启
朝代：元

人间乐事育英材，天下高风义学开。崇化励贤需茂举，使华先指邓林来。
寄高文甫治书略寓自劾之意
作者：曹伯启
朝代：元

忆昨分携地，匆匆期月馀。年增心懒散，政靡术空疏。恨别幽兰契，愁同乳虎居。新春将入手，归计定何如。
对月
作者：曹伯启
朝代：元

东山素月何婵娟，诗人爱此相留连。南北东西桂影直，三五二八清光圆。生魄死魄不二理，古人今人同一天。安得骑鲸李谪仙，吾欲对影沽十千。
对雪寄范平甫二首
作者：曹伯启
朝代：元

拂曙阴风舞六花，满城和气醉流霞。腊前已见三登瑞，宿麦连云有几家。梅边读易看飞花，时复拈杯脸晕霞。一枕江南春梦破，两椽茅屋是吾家。
对雪寄范平甫二首·其一
作者：曹伯启
朝代：元

拂曙阴风舞六花，满城和气醉流霞。腊前已见三登瑞，宿麦连云有几家。
对雪寄范平甫二首·其二
作者：曹伯启
朝代：元

梅边读易看飞花，时复拈杯脸晕霞。一枕江南春梦破，两椽茅屋是吾家。
寿乔令
作者：曹伯启
朝代：元

李白桃红春律仲，熊罴一夕占佳梦。崧岳钟英积善家，英材堕地真梁栋。万里云途早致身，牙绯济济照青春。当年东鲁蝗踰境，此日南山虎避人。玉树芝兰寿觞举，使君喜色形眉宇。宾朋杂遝轻裾飘，丝竹喧阗细腰舞。元戎家世负元勋，昨是今非且莫论。好约画堂千古月，年年相伴醉黄昏。
寿右揆性斋马公
作者：曹伯启
朝代：元

赞化调元四十春，堂堂忠义自天真。文星一转颂声息，教雨重沾生意新。虎节分荣清玉垒，鹤书返政代蒲轮。闾阎后学无长技，唯办年年祝大椿。
寿李野斋学士
作者：曹伯启
朝代：元

紫禁衣冠旧绮园，玉堂仪彩更清温。自然官职名何重，无事威严道愈尊。万里春融谁可继，一宗元气谅斯存。瓣香献寿梅花底，愿比岷山活水源。
寿毛潜夫
作者：曹伯启
朝代：元

西风吹晚节，东鲁毓英材。简重由天性，高明不露才。岩岩峙青壁，凛凛助乌台。四海黄花事，百年长寿杯。
寿苏显卿郎中母夫人
作者：曹伯启
朝代：元

世间七帙衒康宁，天为封君锡九龄。綵服荣兼朝士服，郎星光近老人星。母仪妇道追班史，玉树芝兰奕谢庭。太华西瞻永无恙，更期相对百年青。
寿马右丞
作者：曹伯启
朝代：元

妙龄文采动朝端，晚节襟期海宇宽。西蜀东吴新雨露，柏台兰省旧衣冠。名随曙色千门肃，辞播春风八座欢。行挈生民跻寿域，洛阳重作画图看。
就学东平嘉祥道中书事二首
作者：曹伯启
朝代：元

行潦萦纡会古溪，一行白鸟自高低。敝裘恐惹途边棘，疲马愁颠雨后泥。思入石林风浩浩，吟成沙草日凄凄。相逢莫问经行地，万壑千崖总是迷。梦回午枕倦闻声，野鸟抟空隐见形。积水还同流水碧，远山翻比近山青。霞迎杂佩新荷灿，风揭麻衣野菊馨。安得画师频点笔，归来移入纸方屏。
就学东平嘉祥道中书事二首·其一
作者：曹伯启
朝代：元

行潦萦纡会古溪，一行白鸟自高低。敝裘恐惹途边棘，疲马愁颠雨后泥。思入石林风浩浩，吟成沙草日凄凄。相逢莫问经行地，万壑千崖总是迷。
就学东平嘉祥道中书事二首·其二
作者：曹伯启
朝代：元

梦回午枕倦闻声，野鸟抟空隐见形。积水还同流水碧，远山翻比近山青。霞迎杂佩新荷灿，风揭麻衣野菊馨。安得画师频点笔，归来移入纸方屏。
岁暮书怀录赠谦甫提学暨子方学士昆仲
作者：曹伯启
朝代：元

白发苍颜落照边，敝裘羸马恶风前。熏心醁醑凡三月，扑面缁尘又一年。世事升沉看木偶，天机消长阅韦编。投閒欲效耆英社，何处花光似洛川。
己丑冬和杨塘徐改之
作者：曹伯启
朝代：元

大隐由来住远郊，箪瓢谁识是英曹。陶潜未得寻归计，杨子元能作解嘲。尽放阴阳催日驭，且收风月入霜毫。嗟嗟州县劳生客，千里关山马骨高。犬马无功答圣朝，催逋去郭应宣条。泥蟠曲径频巇险，寒迫孤衾倍寂寥。闾左凋伤徒轸念，马头麾叱莫扬骄。旱馀又值连朝雨，桂玉艰难有众谣。
己丑冬和杨塘徐改之·其一
作者：曹伯启
朝代：元

大隐由来住远郊，箪瓢谁识是英曹。陶潜未得寻归计，杨子元能作解嘲。尽放阴阳催日驭，且收风月入霜毫。嗟嗟州县劳生客，千里关山马骨高。
己丑冬和杨塘徐改之·其二
作者：曹伯启
朝代：元

犬马无功答圣朝，催逋去郭应宣条。泥蟠曲径频巇险，寒迫孤衾倍寂寥。闾左凋伤徒轸念，马头麾叱莫扬骄。旱馀又值连朝雨，桂玉艰难有众谣。
常光明瘉李彦政既盲之目因缀一绝于中丞赵公序末
作者：曹伯启
朝代：元

何处浮云翳太清，飞廉驱逐便开明。常君似是回天手，好藉馀光老魏京。
庚戌立夏秋声真人阶前木香盛开刘叔敬提举共赏有诗别后想像二绝呈木香主人
作者：曹伯启
朝代：元

咫尺仙凡列二途，至人怀抱只清虚。一尊共适悠然趣，鲲化鹏抟不羡渠。风雨潇潇春事休，年光衮衮雪盈头。荣枯莫说槐根梦，身世相看总置邮。
庚戌立夏秋声真人阶前木香盛开刘叔敬提举共赏有诗别后想像二绝呈木香主人·其一
作者：曹伯启
朝代：元

咫尺仙凡列二途，至人怀抱只清虚。一尊共适悠然趣，鲲化鹏抟不羡渠。
庚戌立夏秋声真人阶前木香盛开刘叔敬提举共赏有诗别后想像二绝呈木香主人·其二
作者：曹伯启
朝代：元

风雨潇潇春事休，年光衮衮雪盈头。荣枯莫说槐根梦，身世相看总置邮。
府推史彦明迁安东太守次韵来诗寄贺
作者：曹伯启
朝代：元

将谓投閒乐有馀，已闻丹诰送新除。灾祥自古由天降，忠直从来与世疏。治狱我惭于定国，济时公类马相如。太湖一阻三年别，淮水朝宗好寄书。
座间复用鹤皋教授韵
作者：曹伯启
朝代：元

东吴文族亚中州，此日联翩即胜游。古刹突侵银汉表，好花疑在锦江头。尊前醉倒俱休惜，沙际春归挽不留。后日重经行乐地，一场佳话谩悠悠。
张安道提举重临江浙诸君喜而赋诗且以为南北生徒有所矜式之贺
作者：曹伯启
朝代：元

圣朝辞令务宣通，庠校横陈比頖宫。不但函三遗字体，要将贞一变民风。官师间出非无谓，恩命重沾合至公。借径早摅经济策，吾侪空老簿书丛。
张文在府教以诗示举人因倚韵述怀
作者：曹伯启
朝代：元

涵空白露嫩凉天，角艺公堂结庆缘。楚土产材供晋用，南方载籍胜西偏。辞家已号青霄客，释褐才为陆地仙。座主无私眼如月，宁教得失动诸贤。
张菊存精舍读克明樵隐佳什附诗于后
作者：曹伯启
朝代：元

边庭析骸爨，伐辐住云山。斤斧既适用，双肩敢辞难。世事如棋局，静观不知还。夜深一炉火，莫遣儿号寒。
心月相者重会维扬
作者：曹伯启
朝代：元

识君黄鹤矶边路，心地高閒月影孤。骑鹤楼前重会面，清谈还喜指迷途。
悼幼子
作者：曹伯启
朝代：元

世事云千变，人生梦一场。悠悠谁范冶，扰扰自彭殇。公道方缄口，私忧敢置肠。家人能解此，情泪莫沾裳。
想像中丞公弃官高蹈之初心难进易退之素志复用前韵
作者：曹伯启
朝代：元

知几当日挂冠回，长别薇垣与柏台。疢疾在躬虽作楚，权谋转首又成灰。鹤将野性难求友，兰抱天馨不藉媒。人品百年无定论，急流勇退是英材。
慧山泉二首
作者：曹伯启
朝代：元

南越瓯闽北拒燕，醯鸡来往瓮中天。年来巳报霜飞鬓，才识人间第二泉。生平所嗜玩清泉，照见尘容返自怜。陌上行人汗如雨，云林深处重留连。
慧山泉二首·其一
作者：曹伯启
朝代：元

南越瓯闽北拒燕，醯鸡来往瓮中天。年来巳报霜飞鬓，才识人间第二泉。
慧山泉二首·其二
作者：曹伯启
朝代：元

生平所嗜玩清泉，照见尘容返自怜。陌上行人汗如雨，云林深处重留连。
戏作村中谣呈吉甫提举诸兄
作者：曹伯启
朝代：元

江左频年水为厄，廪庾枵然民菜色。猥予分职古鹅州，材质疏庸谩筹画。苟循辙迹失公忠，才事徵求便烦刻。何如丰歉都不知，日侍诸贤浮大白。
戏赠张仲豪经历转索东阳酒
作者：曹伯启
朝代：元

吴会年来酒价高，此生无计乐陶陶。曲车误认明公马，归路流涎湿缊袍。
戏赠曹鸾举
作者：曹伯启
朝代：元

古人重名节，世好奚足云。倾盖一相得，固无莸与薰。吾子号奇特，积庆久已闻。浃旬侍清宴，丰姿霭卿云。簿书不濡宿，凡羽徒缤纷。席第承几案，读书类能文。蹇余一月幸，荐剡烦运斤。同姓道不殊，中心日欣欣。空期九仞山，一篑庸加勋。诚虑太阿病，倒持贻诮君。可怜为亲者，茹糗穷朝曛。雨骤风亦驰，灵台若惔焚。诗书养平昔，饕餮非同群。容我多士间，献诚只心芹。孔兄正羞涩，趑趄色氤氲。曹丘笔有口，顾足腾清芬。胡尔回文后，莠辞致难耘。或无复或有，钧例孰能分。主将肃戎幕，校徒调三军。兹情试常纪，长者心无熏。
挽刘损斋提举
作者：曹伯启
朝代：元

天都曾挹藻芹香，世故催人各异方。频托神游寻故友，遽为鬼录热中肠。衣冠屈指成萧索，书疏论心付渺茫。遐想九原无悔吝，传家今有紫薇郎。
挽浙东李两山宣慰四首
作者：曹伯启
朝代：元

四年薄宦浙江东，一柱中流识钜公。不附权门曾速谤，孳孳扶植赖初终。契阔清芬二载强，梦中颜采自难忘。石城南下班荆日，卮酒临风感兴长。恋阙丹心老益坚，短蓬长路岁寒天。谁知造物无情甚，华屋丘山在眼前。阑干独倚悼斯文，诗藁重看苦忆君。拭泪悠然追往昔，天南漠漠障愁云。
挽浙东李两山宣慰四首·其一
作者：曹伯启
朝代：元

四年薄宦浙江东，一柱中流识钜公。不附权门曾速谤，孳孳扶植赖初终。
挽浙东李两山宣慰四首·其三
作者：曹伯启
朝代：元

恋阙丹心老益坚，短蓬长路岁寒天。谁知造物无情甚，华屋丘山在眼前。
挽浙东李两山宣慰四首·其二
作者：曹伯启
朝代：元

契阔清芬二载强，梦中颜采自难忘。石城南下班荆日，卮酒临风感兴长。
挽浙东李两山宣慰四首·其四
作者：曹伯启
朝代：元

阑干独倚悼斯文，诗藁重看苦忆君。拭泪悠然追往昔，天南漠漠障愁云。
摸鱼子·用药庄韵
作者：曹伯启
朝代：元

怅人生、百年如寄，虚舟沧海难舣。是非荣辱云千变，光景算能消几。尘世里。耻婢膝奴颜，不觉长欷矣。凭谁荐起。望几处侯门，要开怀抱，将进又还止。凝眸处，往往修程万里。飞黄跛鳖相比。酣歌点检平生事，惟恐老之将至。铛有耳。况识字能言，莫负天公意。文章信美。既不用毛锥，寸长无有，寻我泮池水。
敬题仁庙御笔加郭西野等官手卷
作者：曹伯启
朝代：元

宸心寄宸翰，天语授天官。际遇升腾易，怀思补报难。祥云横碧落，綵凤出金銮。何啻千钧重，当为百世看。
春晴承参政贾公招饮府治北亭
作者：曹伯启
朝代：元

天涯景物亦暄妍，纵目危亭意豁然。花卉临风香不断，溪山过雨翠相连。杯行醁醑愁何在，兵弄潢池事可怜。只恐归期春欲暮，夜郎西畔听啼鹃。
晚登岳阳楼即事
作者：曹伯启
朝代：元

水阔楼高势绝伦，凭栏遥睇接朱垠。翰林物色诗无敌，工部庄严笔有神。一览能清泉石虑，千年不濯利名尘。残阳欲下乡关远，怅望西南懒问津。
暮春用唐寿卿韵二首
作者：曹伯启
朝代：元

一天晴碧日迟迟，暑气蒸人力自微。幽径雨馀芳草合，小园风急乱花飞。卧思沂上歌诗去，梦到山阴祓禊归。还忆去年乘小骏，西湖游罢北山围。流水年华去不穷，眼看浓绿换芳丛。半溪浅碧春前雨，满地残红午后风。客舍萧条唯感物，壮心寂寞谩书空。吟诗羡杀唐公子，兴在三山碧海东。
暮春用唐寿卿韵二首·其一
作者：曹伯启
朝代：元

一天晴碧日迟迟，暑气蒸人力自微。幽径雨馀芳草合，小园风急乱花飞。卧思沂上歌诗去，梦到山阴祓禊归。还忆去年乘小骏，西湖游罢北山围。
暮春用唐寿卿韵二首·其二
作者：曹伯启
朝代：元

流水年华去不穷，眼看浓绿换芳丛。半溪浅碧春前雨，满地残红午后风。客舍萧条唯感物，壮心寂寞谩书空。吟诗羡杀唐公子，兴在三山碧海东。
暮春登鹤皋书楼
作者：曹伯启
朝代：元

官事源源无尽头，偶携佳友共登楼。游丝落絮春将尽，古是今非水自流。阅历人材温史册，消磨尘虑索茶瓯。南邻北里常相望，莫厌贫交杖屦稠。
木兰花慢 寿郝仲明 益都人
作者：曹伯启
朝代：元

论寰中英气，人尽说、古青州。看东拆沧溟，西瞻泰岳，南控营丘。千古能称管晏，道而今人物更风流。磊落曝书公子，从前从事公侯。勋名初不愿依刘。耿耿运良筹。听万里揄扬，一门冠盖，三世箕裘。屈指瓜期已近，愿平生相遇尽卿俦。好记寿觞先举，莼鲈江上新秋。
木兰花慢·和史显甫左丞韵略顾平日所长兼道比年区区之怀老疾互攻苦无佳思祈相望一笑
作者：曹伯启
朝代：元

羡紫芝眉宇，正台阁、济时人。况公是公非，知常知变，乐道安贫。案前簿书旁午，抱丹诚一点伴青春。偶遇科条隐密，不辞辨雪殷勤。德星今日是乡邻。癃老阻蹄轮。喜陆地神仙，山中宰相，词语清新。河滨预沽佳酿，待幽花相对乐情真。幸有清风皓月，何须翠袖红巾。
李御史王主簿迭相倡和用韵解嘲
作者：曹伯启
朝代：元

骑鲸飞舄两诗仙，簪盍东吴岂偶然。天畔云龙谁可比，舟中李郭世争怜。泰山丘垤忘高庳，騕袅驽骀尽后先。一着输君归计早，畏途何似日高眠。
村居
作者：曹伯启
朝代：元

羡杀村居好，经年绝是非。牛羊归晚径，鸡犬散朝晖。露坐分藜榻，郊行解葛衣。城居苦嚣隘，来此即忘归。
梁门咏古
作者：曹伯启
朝代：元

清风千古杞梁妻，三尺荒坟古道西。亚圣一言真迹在，芳名宜与北山齐。
梦酒诗会
作者：曹伯启
朝代：元

身世年来忆哺糟，华胥一夕藉薰陶。半窗凉雨青绫薄，一片春风翠旆高。乌蚁混游槐国市，绿醅初泼汉江涛。流莺唤觉西轩底，箕踞分明指二豪。
次大同房寿卿教授与路幕宾董德基河东宪幕富子翚等酬和诗韵
作者：曹伯启
朝代：元

朝阅周襄暮宋襄，悠悠王伯费论量。浮生俛仰成千古，世路东西又十霜。目击素丝翻色相，心随红腐劝脾囊。塞云不隔征鸿路，情绪无端绕故乡。
次富子翚经历见寄韵
作者：曹伯启
朝代：元

识破人间义利关，迷途不远便知还。暂筹宪幕有馀裕，常对圣门无腼颜。一自真才归草泽，几回幽梦度云山。堂堂事业薰涵久，文法支流指顾间。
次朱路教
作者：曹伯启
朝代：元

十年萍梗走京尘，惭负萱堂鹤发亲。重读新诗见真趣，西风黄叶更愁人。
次梁参政寄韩参议韵
作者：曹伯启
朝代：元

金闺寂寂换柴关，汴水悠悠去不还。迁客暂来真传舍，微官聊喜近家山。心除感慨成三乐，事不崎岖得半閒。仰藉大贤调燮手，挽回清誉到人间。
次范药房韵题姜仲泽岩隐二首
作者：曹伯启
朝代：元

纷纷尘土化朱颜，有客知几去不还。大隐何妨在城市，小楼终日对云鬟。夷夏同声咏息肩，车书万里旧山川。承明台阁诸贤在，甘分林丘养暮年。
次范药房韵题姜仲泽岩隐二首·其一
作者：曹伯启
朝代：元

纷纷尘土化朱颜，有客知几去不还。大隐何妨在城市，小楼终日对云鬟。
次范药房韵题姜仲泽岩隐二首·其二
作者：曹伯启
朝代：元

夷夏同声咏息肩，车书万里旧山川。承明台阁诸贤在，甘分林丘养暮年。
次贾公俨韵
作者：曹伯启
朝代：元

三年淇幕奏廉声，一旦薇垣播令名。慷慨不矜新制度，深沉秖守旧章程。肯同柔蔓缘危壁，閒看浮云点太清。日向慈闱供菽水，未饶仙侣住瑶京。
次郑参政留别韵
作者：曹伯启
朝代：元

塞垣巇崄地，岁莫为谁来。交态只如此，宦情何有哉。岂能供世用，聊复竭吾才。夜夜家山梦，羸骖几日回。
次郑参政韵
作者：曹伯启
朝代：元

白霫人人倦一来，轮摧马仆惧罹灾。知几不似衡阳雁，才到春深便北回。
次韵侯岩甫兼寄张景先
作者：曹伯启
朝代：元

求官初拟报天伦，南北营营役此身。千里关山遮故友，十年尘土污行人。珠犀润屋心非素，诗礼传家道自新。邂逅还乡观二妙，文章如锦气如春。
次韵毛潜夫咏怀
作者：曹伯启
朝代：元

早岁功名意未阑，便抛铅椠客长安。化工造育无偏陂，物理盈虚有剩悭。陌上红尘摧面目，梦中清露洒脾肝。于今不作求人计，芹馆依栖侍孔颜。
次韵王菊圃朋益相公二首
作者：曹伯启
朝代：元

绣斧驰诸道，霜威霁两间。旦评推剡粤，声价等丘山。帝德纯无已，臣功敢置閒。况非东晋日，何必赋知还。元英贯心月，实理固灵根。直节山侵汉，清流水抱村。政声随欸乃，诗韵破人浑。东鲁多君子，名臣萃一门。
次韵王菊圃朋益相公二首·其一
作者：曹伯启
朝代：元

绣斧驰诸道，霜威霁两间。旦评推剡粤，声价等丘山。帝德纯无已，臣功敢置閒。况非东晋日，何必赋知还。
次韵王菊圃朋益相公二首·其二
作者：曹伯启
朝代：元

元英贯心月，实理固灵根。直节山侵汉，清流水抱村。政声随欸乃，诗韵破人浑。东鲁多君子，名臣萃一门。
次韵申仲礼寻梅
作者：曹伯启
朝代：元

世间红紫俗难禁，盼到梅时忍倦寻。蜡蒂爱渠情不舍，琼苞想像意何深。问樵旋觅溪头路，随仆翻迷雪后林。自古诗人耽此癖，可怜寂寞岁寒心。
次韵赵仲权留别
作者：曹伯启
朝代：元

江干惜别重依依，才学如君是俊奇。枥骥长鸣须北向，云鹏小却暂西之。萱堂趁捧椒盘酒，芹馆谁赓柳絮诗。莫恋倚晴风景好，不来簪盍慰相思。
次韵题兰溪洞源壁间
作者：曹伯启
朝代：元

南北嚣尘日夜侵，好风吹到白云深。智仙久住誇山色，俗客初来恋竹阴。万事不如收脚坐，三年应负掉头吟。疲民不忍加鞭箠，谁识平生水石心。
次黎景高佥事韵
作者：曹伯启
朝代：元

黄鹤矶头记往来，好怀当此为谁开。滔滔岁月情无奈，望望金兰首重回。欲傍东山耕别墅，为怜西日下荒台。何时再到经行地，同醉江湖蘸甲杯。
欲理归舟而未能儿辈嗷嗷作诗慰谕
作者：曹伯启
朝代：元

乡邻笑我贾胡留，频著书来说首丘。纵有薄田堪养拙，还无小苑可消忧。因循度日那知晚，次第看花直到秋。坎止流行难固必，家人休赋大刀头。
水调歌头·和卢仲敬太守
作者：曹伯启
朝代：元

尝为武林客，欢洽快平生。谁知分袂江浒，西往复东行。今日簿书旁午，明日山川迢递，愁恨几时清。回首旧游地，天远暮云平。鬓双皤，肠百结，意何成。多应故山猿鹤，笑我尚争名。尽自轰轰烈烈，到底休休莫莫，何处觅卿卿。梦寐想归路，濡笔写心声。
水调歌头·次复初韵
作者：曹伯启
朝代：元

山林隐君子，无意事王侯。天戈一日南指，多少贾胡留。不效熊舒龟息，却羡蝇头蜗角，我亦滞南州。十载厌奔走，赢得雪飞头。苦思归，归未得，恨悠悠。身世何物，野渡一横舟。用舍随时无定，得失于人有命，谁解曲如钩。兀坐阅今昔，风露一天秋。
水调歌头·用崔子由韵
作者：曹伯启
朝代：元

攀鳞年少志，未要叹羲娥。人生沧海一粟，何在两飞梭。多事蜂衙蜂穴，十载蜗蟠猬缩，勋业任蹉跎。触目世途险，举步强颜多。誓从今，陶颖事，罢研磨。丈夫功名谈笑，一曲饭牛歌。尽道权门炙手，自是臣心如水，犯露肯相过。袖手待真赏，未及鬓生皤。